Sabunçu rayon ATS 450-də qaçqın ixtisara salındı: “Qol çəkməsən səni...” FOTO - Azinforum.az İnformasiya Portalı\nAna səhifə / Sosial / Sabunçu rayon ATS 450-də qaçqın ixtisara salındı: “Qol çəkməsən səni…” FOTO\nSabunçu rayon ATS 450-də qaçqın ixtisara salındı: “Qol çəkməsən səni…” FOTO\nMəcburi köçkün Mənsurə Orduxan qızı işdən çıxarılması ilə redaksiyamıza məktub ünvanlayıb. Şikayətçi məktubda SABUNÇU RAYON ATS 450-nin sədri Fatma Məmmədovanın onu heç bir əsas olmadan işdən çıxardığını qeyd edir.\nMusavat.com-un müxbiri məsələni araşdırmaq üçün Mənsurə Orduxan qızı ilə əlaqə saxlayıb.\nMənsurə Orduxan işdən ayrılmağının səbəbini belə izah etdi: “Bu ilin yanvar ayında Sabunçu ATS-450-nin kadrın sədri Məmmədova Fatma Tağı qızı məni otağa çağıraraq qarşıma hazır ərizə qoyub, qol çəkməsini əmr etdi. Nə edəcəyimi bilmədim.\nO, işdən ayrılmağımın səbəbini ixtisarla əlaqəli olduğunu dedi. Sədrə bildirdim ki, axı mən qaçqınam və 2 ay bundan əvvəl siz mənim qaçqınlıq haqqında sənədimi alıb BTRB-yə göndərmisiniz. Ölkə başçısı fərmanlarının birində də deyib ki, torpaqlarımız geri qaytaralanadək heç bir qaçqın işdən çıxarıla bilməz. Nazirlər kabinetinin daha bir qanunu var, ixtisara ancaq stajı az olanlar salına bilər. Mən 24 ildir ki, rabitə sahəsində çalışıram. Yoldaşım da rabitəçi olub. Hətta bu gün mənin yaşadığım evi də Rabitə və Yüksək Texnologiyalar Nazirliyi verib”.\nMənsurə Orduxanqızı bildirdi ki, ATS sədri onun bu sözlərini ikrahla qarşılayaraq, hədələyib: “Bu sözlərdən sonra ümid edirdim ki, mənə rəhmləri gələr. Ancaq çox təəssüf ki, sədr Fatma Məmmədov məni hədələyərək, qol çəkməmi istədi. Bildirdi ki, “öz xoşunla qol çəkməsən səni “statya” ilə çıxardacam”. Bu zaman qorxdum, ehtiyat etdim, qol çəkdim”.\nŞikayətçi ATS-in şöbə müdiri Mirdamət Cabbarlının yanına getdiyini, ondan da kömək dilədiyini bildirdi: “Heç bir söz demədən qol çəkib, otaqdan çıxdım. Şöbə müdirimiz Mirdamət Cabbarlının yanına getdim və işdən çıxarılmağımın səbəbini öyrənmək istədim.\nMirdaməd müəllimə qaçqın olduğumu, ölkə başçısının fərmanını diqqətinə çatdırdım. Onlara bildirdim ki, 3 ildir məni işdən çıxarmaq üçün niyə əlləşirsiz? Axı, 58 yaşlı, 6 uşaq anasından nə istəyirsiz? O isə mənə “səni çıxartmaq mənim üçün problem idi ki?” dedi. Bu insanlar 58 yaşlı, 6 baş külfəti olan ağsaçlı ananı işsiz qoydular. Ailə aylıq maaşa baxırdıq, yeganə qazanc yerimiz idi. Bir ana kimi mənə qarşı göstərilən ədalətsizliyi ictimaiyyətə bildirəsiniz”.\nVətəndaşların Əmək Hüquqlarını Müdafiə Liqasının sədri Sahib Məmmədov ixtisarlar zamanı bu kimi şəxslərin imtiyazlarının nəzərə alınmasının vacibliyini vurğuladı: “İxtisaslar zamanı bu kimi şəxslərin imtiyazları nəzər alınmalıdır. Hər halda ixtisar olan zaman üstünlük hüququ olanlar saxlanılmalıdır. Bu Əmək Məcəlləsində də göstərilib. Bəzən praktikada subyektivçiliyə yol verirlər. Bütün hallarda onu da qeyd edim ki, qapanan və yaxud ştatların ixtisarı ilə bağlı işçilərə İşsizlikdən Sığorta Fondu tərəfindən müavinətlər verilir. Onlar işlə bağlı məşğulluq idarələrində uçota durmalıdır, Məşğulluq Mərkəzləri onlara layiqli ixtisas və peşəsinə uyğun işlə təmin etməlidir, ya da müavinətlə təmin etməlidir. Sırf ixtisarla bağlıdırsa, iş stajı 15 ildən çoxdursa, 6 ay müddətində orta əmək haqqının 60 faizi miqadarında müavinət verilməlidir”.\nMəsələ ilə bağlı SABUNÇU RAYON ATS 450-nin sədri ilə əlaqə saxlamağa çalışdıq. ATS-dən sorğumuza qısa zamanda cavab veriləcəyi bildirildi.\nÖncəki İlham Əliyev Yasamal rayonuna yeni icra başçısı təyin etdi\nNövbəti Aygünün paltarını məşhur modelyer hazırlayıb – Qiyməti isə…


Zivər Əhmədbəyovun heykəli\nAzərbaycan parlamentinin üzvləri, Bakı, 1918\nİndi deyəsən, bunu dərk etməyə başlayıblar. Amma elə hərəkət edirlər ki, bu, səhvin etirafı kimi başa düşülməsin, axı bunlar etirafları sevmirlər! Bəli, nə səbəbə olursa – olsun, Z.Əhmədbəyova heykəl qoyulması yaxşı haldır. Zira digər cümhuriyyət ataları da var! Hanı M.Ə.Rəsulzadənin heykəli? Niyə görə hələ də F.Xoyskiyə bir abidə qoyulmayıb? Nədən Ə.Topçubaşovun abidəsi yoxdur? Elə bu sualların cavabı da yoxdur. Sanki Z. Əhmədbəyova qoyulan heykəl də boylanır, o biri heykəlləri arayır və tapa bilmir!


Uzun bir evlilik bizi ürək-damar xəstəliklərindən və vuruşdan qoruyur - Xəbərlər - 2022\nAilə vəziyyəti ürək xəstəlikləri və vuruşlar üçün yeni bir risk faktoru kimi?\nBeynəlxalq bir araşdırmanın nəticəsi: ailə vəziyyəti gələcəkdə ürək xəstəlikləri və vuruşlar üçün yeni bir risk faktoru olaraq görülə bilər. Tədqiqatçıların fikrincə, xəstənin əlaqəsi və ailə vəziyyəti təkcə meydana çıxmasına deyil, həm də bu kimi xəstəliklərdən sonra sağ qalma şansına da təsir göstərir. Subay, boşanmış və ya dul insanlarda belə bir xəstəlikdən əziyyət çəkmək və nəticələrindən ölmək riskinin artdığı deyilir.\nÜrək xəstəliyi və vuruş ölümün ən çox görülən səbəbləri siyahısındadır. Buna görə tədqiqatçılar və tibb mütəxəssisləri bu xəstəliklərə xüsusi diqqət yetirirlər. Sidneydəki Macquarie Universiteti ilə birlikdə Birləşmiş Krallıqdakı Keele Universitetinin rəhbərlik etdiyi beynəlxalq tədqiqatçılar qrupu. Etdikləri araşdırmada komanda nigahın ürək xəstəliklərindən və vuruşdan qoruya biləcəyi qənaətinə gəldi. Bundan əlavə, evli insanlar bu cür xəstəliklərin nəticələrindən daha çox xilas olurlar. Nəticələr bu yaxınlarda "BMJ Journals Heart" də yayımlandı.\nAilə vəziyyəti qısa müddətdə yeni bir risk faktoru olaraq görülə bilər\nTədqiqatçıların bildirdiyinə görə, əvvəlki risk faktorları riskin yalnız 80 faizini əhatə edir. Məlum təsirlərə yaş, cinsiyyət, yüksək təzyiq, yüksək xolesterol, siqaret və diabet daxildir. Ancaq qalan 20 faizin nəyə təsir etdiyi hələ məlum deyil. Tədqiqatın nəticələrinə əsasən, indi elm adamları ailə vəziyyətinin ürək xəstəlikləri və vuruşlarda daha bir risk faktoru olaraq istifadə edilməsini təklif edirlər.\nAlimlərin fikrincə, bu günə qədər bu mövzuda açıq bir nəticə tapılmadı. Tədqiqat qrupu 225 tədqiqat arasından son 50 ilin ən aktualını seçdi. Bu 34 tədqiqat bir meta analizində yenidən qiymətləndirildi. Avropa, Skandinaviya, Şimali Amerika, Orta Şərq və Asiyadan olan 42 ilə 77 yaş arasındakı iki milyondan çox insanın məlumatları nəzərə alındı.\nBəli, daha az xəstəlik riski üçün\n"Bizim işimiz təklif edir ki, əlaqəli vəziyyət ürək-damar xəstəlikləri riskinə gəldikdə nəzərə alınmalıdır" dedi araşdırmanın aparıcı müəllifi və Keele Universitetinin kardiologiya professoru professor Mamas Mamas. Ürək-damar xəstəliyi riski yüksək olan xəstələrin müəyyənləşdirilməsinə gəldikdə, bir insanın münasibət statusu ümumi risk faktorları ilə birlikdə nəzərə alınmalıdır.\nMütəxəssislərin təhlili göstərdi ki, subay, boşanmış və ya dul insanlarda ürək-damar xəstəlikləri riski 42 faiz yüksəkdir və ürək-damar xəstəliklərinə tutulma ehtimalı 16 faiz çoxdur. Bundan əlavə, evlənməmiş vəziyyət ürək-damar xəstəliklərindən ölmə riskinin 42 faiz artması və insult keçirmək şansının 55 faiz artması ilə əlaqələndirilmişdir.\nEvli insanlar daha təhlükəli yaşayırlar\n"Bizim təhlilimiz evli insanlarla müqayisədə evli olmayanların ürək-damar xəstəlikləri və ölümcül vuruşlarla daha çox rast gəlindiyini göstərdi" dedi Macquarie Universitetinin Biotibbi Elmlər Bölməsindən doktor Anastasiya Mihailidou. Buna görə xəstənin sosial vəziyyətinə və ailə vəziyyətinə daha yaxından baxmaq vacibdir. Lazım gələrsə, xəstə baxıcının bir hissəsi olaraq xüsusi bir dəstək qurulmalı idi.\nƏvəzedici marker və ya müstəqil risk faktoru?\n"Gələcək araşdırmalar, ailənin vəziyyətinin digər mənfi sağlamlıq davranışları və ya ürək-damar risk anketləri üçün bir dəyişdirici marker olub olmadığına və ya ailənin vəziyyətinin ayrıca bir risk faktoru olaraq görülməsinə diqqət yetirilməlidir" dedi Keele Universitetinin aparıcı alimi Chun Wai Wong. (vb)\nVideo: Qidalanmanın ürək damar xəstəlikləri və xərçəngin yayılmasına təsiri (Yanvar 2022).\nCopyright 2022 \_ Uzun bir evlilik bizi ürək-damar xəstəliklərindən və vuruşdan qoruyur...


“Yanvardan bəri pul üzü görmürəm” - VİDEO\n30/06/2020 [12:14] - Şou-biznes - ( 1328 dəfə baxılıb)\n“Mənim ürəyim yanır. Təkcə musiqiçilər, müğənnilər deyil, günə muzdlu çalışanlar, bizim sferaya bağlı olan insanlar- gül, paltar satışı ilə məşğul olanlar, restoran işçiləri, administratorlar, aşbazlar və kimlər... Onlar 4 aydır işləmirlər”.\nBu sözləri Xalq artisti Faiq Ağayev “Fatehin divanı” proqramında qonaq olarkən bildirib. Ağayev karantin dövründə qazancsız qalan sənətçilərdən söhbət açıb:\n“Mən sonuncu dəfə yanvar ayında toy idarə etmişəm. Altı aydır ki, pul üzü görmürəm. Təbii ki, kənara pul atmışam. İnsan ən qənaətcil halda o pulu bir il xərcləyə bilər, bəs sonra nə olacaq? Mən gileylənən insanlara heç nə deyə bilmərəm. Ümidvaram ki, bu bəla ilə mübarizə qələbə ilə nəticələnəcək”.


"Azərkosmos" və TÜBİTAK UZAY mütəxəssisləri təcrübələrini bölüşüblər - Trend.Az\n"Azərkosmos" və TÜBİTAK UZAY mütəxəssisləri təcrübələrini bölüşüblər\nTelekommunikasiya Materials 13 İyun 2016 16:21\nTürkiyənin Kosmik Texnologiyalar Araşdırma İnstitutunun (Uzay Teknolojileri Araştırma Enstitüsü - TÜBİTAK UZAY) bir qrup əməkdaşı “Azərkosmos” ASC-də təlim proqramında iştirak ediblər.\nTürkiyənin Kosmik Texnologiyalar Araşdırma İnstitutunun (Uzay Teknolojileri Araştırma Enstitüsü - TÜBİTAK UZAY) bir qrup əməkdaşı "Azərkosmos" ASC-də təlim proqramında iştirak ediblər.\nRabitə və Yüksək Texnologiyalar Nazirliyindən Trend-ə verilən məlumata görə, təlim proqramı zamanı TÜBİTAK UZAY-ın peyk mütəxəssisləri telekommunikasiya peyk sistemlərinin idarə edilməsi, orbitin təyini, orbitdə aparılan manevrlər, peykin yanacağı və ömrünün uzadılması istiqamətində aparılan hesablamalara dair proseslərdə "Azərkosmos"un təcrübəsini öyrəniblər.\nBununla yanaşı, təlim proqramı çərçivəsində TÜBİTAK UZAY-ın kosmik sahədə ixtisaslaşmış mütəxəssisləri Türkiyənin kosmik sənayesinin tarixi inkişafı, gələcək planları, yerli peyk idareetmə stansiyası layihələri, aşağıorbitli peyklərin idarə olunması, peyklərin dizayn və istehsal edilməsi haqqında, habelə nano-peyklərin hazırlanmasında mövcud olan təcrübələrini bölüşüblər.\nQarşılıqlı təcrübə mübadiləsi çərçivəsində keçirilən təlimdə həm "Azərkosmos", həm də TÜBİTAK UZAY-ın mütəxəssisləri təcrübənin faydalı olduğunu, gələcəkdə də bu kimi təcrübə mübadiləsinin davam etdirilməsinin zəruriliyini bildiriblər.\nQafqazda yeganə peyk operatoru olan "Azərkosmos" ASC telekommunikasiya və coğrafi kəşfiyyat sahələri üçün yüksək keyfiyyətli peyk xidmətləri təqdim edir. 2013-cü ilin fevral ayında orbitə buraxılan və Azərkosmos tərəfindən idarə edilən Azerspace-1 peyki 46° şərq uzunluğu orbital mövqeyində yerləşir və Avropa, Afrika, Yaxın Şərq, Qafqaz və Mərkəzi Asiya regionlarını əhatə edir. Ən azı 15 il müddətində orbitdə fəaliyyət göstərəcək peykin faydalı yükü 36 transponderdən ibarətdir: C diapazonda 24, Ku diapazonda 12 transponder. 2014-cü ilin dekabr ayından etibarən Azərkosmos sayca ikinci, təyinatına görə yüksək ayırdetməli (1.5 m ayırdetmə) Yer səthinin məsafədən müşahidə peyki olan Azersky-ın idarəçiliyini təhvil almış və bununla da geoinformasiya xidmətləri də daxil olmaqla Yer səthinin məsafədən müşahidəsinin kommersiya fəaliyyətinə başlamışdır. Şirkətin strateji inkişaf planlarına əhatə dairəsinin və xidmətlər spektrinin genişləndirilməsi daxildir. Bu məqsədlə, Azərkosmos 2017-ci ildə ikinci telekommunikasiya peyki Azerspace-2-ni 45° şərq uzunluğu orbital mövqeyinə çıxarmağı və önümüzdəki illərdə çox yüksək ayırdetməli Yer səthinin məsafədən müşahidə peyki əldə etməyi planlaşdırır. Daha ətraflı: www.azercosmos.com\nTÜBİTAK UZAY haqqında\nTÜBİTAK UZAY - İnformasiya Texnologiyaları və Elektronik Araşdırma İnstitutu 1985-ci ildə, Orta Doğu Texniki Universiteti (ODTÜ) və Türkiyə Elmi və Texnoloji Tədqiqat Şurası (TÜBİTAK) arasında imzalanan protokolla, "Ankara Elektronik Araşdırma və Təkmilləşdirmə İnstitutu" adı altında Orta Doğu Texniki Universitetinin şəhərciyində qurulub. 1991-ci ildən layihələr əsasında strukturlaşan institutun fəaliyyət sahələri artırılaraq 1995-ci ildə adı "İnformasiya Texnologiyaları Araşdırma İnstitutu" (BİLTEN) olaraq dəyişdirilib. 2006-cı ildə isə institutun əsas fəaliyyət sahəsi kosmik texnologiyalar olaraq müəyyən edilib və "Kosmik Texnologiyalar Araşdırma İnstitutu" olaraq adlandırılıb. TÜBİTAK UZAY, Türkiyənin kosmik texnologiyalar sahəsində inkişafını təmin etmək, kosmik texnologiyalar və aidiyyəti sahələrdə aktual araşdırma mövzuları irəli sürmək, həll metodları ortaya qoymaq və təhlilinə dəstək olmaq məqsədi ilə qurulmuş araşdırma, texnoloji təkmilləşdirmə və tətbiqetmə qurumudur.\nTÜBİTAK UZAY qlobal inkişafı izləyərək kosmik texnologiyalar sahəsində aparıcı mövqedə olmaq və Türkiyəni müstəqil texnolji imkanlarla təmin etmək üçün kosmik texnologiyalar, elektrik, elektronik və proqram təminatı sahələrində araşdırma, təkmilləşdirmə və tətbiqetmə layihələri həyata keçirir.


Xaricdən gözün buynuz qişası gətirilə bilər\nHazırda 2987 xəstə gözləyir, onların vaxtı gedir, əməliyyat olunmasalar...\n“Psixoloji yardım haqqında”, “Reproduktiv sağamlıq haqqında” qanun layihələri Milli Məclisin (MM) yaz sessiyası çərçivəsində Səhiyyə komitəsində müzakirəyə çıxarılacaq. Bu barədə sözügedən komitənin çərşənbə günü keçirilən iclasında bildirilib.\nKomitə sədri Əhliman Əmiraslanovun sözlərinə görə, yaz sessiyasında gözün buynuz qişasının transplantasiyası ilə bağlı müvafiq qanunvericilik aktlarına dəyişikliklərin edilməsi, optika xidmətinin yaxşılaşdırılması ilə bağlı müvafiq qanunverici aktlara dəyişikliklərin edilməsi də gözlənilir. “Bununla yanaşı, “Pasiyentin hüquqlarının qorunması haqqında” qanun layihəsinin hazırlanmasına dair dinləmə, komitəyə daxil olan qanun layihələrinin müzakirəsi, onlara rəy və təkliflərin hazırlanması, komitəyə müvafiq orqanlardan və vətəndaşlardan daxil olan təhlili və ümumiləşdirilməsi, vətəndaşların qəbulunun və daxil olan ərizə və şikayətlərlə işin təşkili və 2016-cı ilin payız sessiyası dövründə görülən işlər barədə komitənin hesabatının hazırlanması daxildir”.\n“Psixoloji yardım haqqında” qanun layihəsinin artıq hazır olduğunu deyən Əmiraslanov bildirib ki, yaxın vaxtlarda sənəd MM-in plenar iclasında müzakirəyə çıxarılacaq.\nKomitə sədri deyib ki, Azərbaycanda ürək transplantasiyasının həyata keçirilməsi istiqamətində işlər aparılır və yaxın vaxtlarda ürək transplantasiyasını həyata keçirmək mümkün olacaq. “Azərbaycanda belə ciddi əməliyyatın həyata keçirilməsi üçün mütəxəssislər var. Bununla bağlı personal və texniki baxımdan heç bir problem yoxdur. Yeganə açıq qalan məsələ orqan bağışlanması ilə bağlıdır. Tezliklə bunun da həllini tapacağıq. Bütün hallarda yaxın vaxtlarda biz Azərbaycanda ürəyin transplantasiyasını həyata keçirə biləcəyik”, - deyə Əmiraslanov bildirib.\nİclasda iştirak edən akademik Zərifə Əliyeva adına Milli Oftalmologiya Mərkəzinin direktoru Elmar Qasımov isə qarşılaşdıqları problemlərdən danışıb. “Gözün buynuz qişasının toxumalarının Azərbaycana gətirilməsinə məhdudiyyət qoyulduğundan xəstələri əməliyyat edə bilmirik. Buna görə də hazırda 2987 xəstə gözləyir. Onların vaxtı gedir, əməliyyat olunmalıdır, çünki onlar zamanında əməliyyat olunmazlarsa, görmə qabiliyyətlərini itiriə bilərlər. Ona görə də bu məhdudiyyətin aradan qaldırılması müsbət amil ola bilər. Həmin xəstələrin 70 faizi gənclərdir. Müəyyən qurumlar var ki, xəstələri toplayıb xarici ölkələrə əməliyyata aparır. Onlar ölkəyə gəldikdən sonra fəsadlar yaranır. Çünki həmin xəstələr ambulator müayinədən keçməlidirlər” deyən E.Qasımovun sözlərinə görə, Azərbaycanda bu əməliyyatlar pulsuz həyata keçirilir.\nDeputat Musa Quliyev isə bildirib ki, Azərbaycanda da buynuz qişa toxumasının dünyasının dəyişən şəxslərdən də götürmək olar. Lakin onun fikrincə, bunun üçün xüsusi klinikaların olması vacibdir: “Hələlik isə bu toxumanın Azərbaycana gətirilməsi ilə bağlı məhdudiyyət aradan qaldırılmalıdır. Bunun üçün Gömrük Məcəlləsinə dəyişiklik edilməlidir. Çünki həmin toxumalar gömrük keçid məntəqələrindəki rentgen aparatından keçirilə bilməz. Toxuma aparatdan keçirildikdən sonra fuknksiyasını itirir”.\nQeyd edək ki, Ə.Əmiraslanmov da bu məhdudiyyət aradan qaldırılmasını vacib sayıb.\nSonda Səhiyyə Komitəsinin 2017-ci ilin yaz sessiyası üçün İş Planı təsdiqlənib.


Oğlumun öz qanıyla yazılmış məktubu aldım dəli oldum - Dili kəsilən məhkumun atası danışdı » Altun.az\n00:20Tramp İranı qarışdırmaq istəyir - Parlament sədri00:17Türk ordusundan müdhiş həmlə: 18 terrorçu məhv edildi00:16Paris Sülh Forumu öz işinə başladı00:15Azərbaycanlı qız həbsə məhkum edildi00:13Tramp Turqut Özalla dostluq edirmiş – Foto00:12Trampla Putini yanaşı oturmağa qoymadılar00:11Əfqanıstan yenə qan gölünə çevrildi: 25 ölü...00:10Qaşıqçının ölümündən sonra ilk: xüsusi nümayəndə...00:09"Barselona" gözlənilmədən məğlub oldu: Messi...00:08Türkiyədə həyəcan: təyyarə qəzası xəbəri ölkəni qarışdırdı00:06Şad xəbər: xərclədiyiniz pulun 15%-i geri qaytarılacaq00:04Neft yenə ucuzlaşdı: OPEK+ hasilatı azaldır00:02Parisdə anım mərasiminə bu iki lider gecikdi20:34Məscidə zərbə endirməkdən razı qaldıq - ABŞ generalı20:27Əhaliyə Şad XƏBƏR: Qiymətlər endirilir20:02Putin bu ölkəyə sanksiya tətbiqi barədə fərman imzaladı19:52AFFA klublara xəbərdarlıq etdi20:10Cüdoçumuz Avropada qızıla sahib oldu12:44DİQQƏT!!! "Votsap"artıq etibarlı olmayacaq -Mesajlarınız oxunacaq. Necə?23:03Yunanıstanda növbəti meşə yanğını: əhali təxliyyə edilir22:52Sui-qəsd: ABŞ bunu istəsə, razılaşaram - Maduro22:27Tramp özünü təriflədi: rekord səviyyədə...21:51İranla ABŞ-ı bu ölkə yaxınlaşdıracaq? - Zərif açıqladı21:12Əhaliyə BƏD XƏBƏR: Ərzaqlara yeni qiymət artımı gəlir – Deputatdan AÇIQLAMA21:02Rusiyadan Türkiyə ilə bağlı açıqlama: Hazırıq20:51Lavrov Xəzər razılaşmasından danışdı: Ümid edirəm ki...20:40Abadi İrana səfərini ləğv etdi20:29Türkiyə sərhədində partlayış: 32 ölü, 45 yaralı20:16Ronaldo xəstəxanaya yerləşdirildi20:05Xəzərlə bağlı mühüm gün: Səfər başa çatdı19:53"Bakı Bus"dan unikal qəza: yeni "təkər" - Foto19:24Nabranla bağlı video yayıldı: nazirlik həll etdi21:53Türkiyə ABŞ-ı məhkəməyə verir21:41Sanksiyalar Türkiyədə buna təsir etməyəcək - Kaşirski21:213 yaşlı Ofelya Eynşteyndən daha ağıllıdır - Dünya ondan danışır - FOTOLAR21:04"Ermənistanın maraqları naminə danışıqlar gedə bilər..." - Paşinyan20:46SON DƏQİQƏ: Azərbaycanda bu kəndlərlə əlaqə kəsildiyindən əhali helikopterlərlə ərazidən çıxarılır19:45Paşinyandan Rusiyaya GÖZ DAĞI: Yeni vəziyyətimizə öyrəşməlisiniz19:39NATO: “Rusiya əsas təhdiddir”19:29Ruhanidən Ərdoğana: Trampı peşman edəcəyik19:01Hazırda iyrənc sistemin dağılması gedir - Manuçaryan18:37İrana daha bir ağır zərbə: Fransa İran neftindən imtina etdi18:18Yol polisi xəbərdarlıq etdi: Sürücülər 50 manat cərimə olunacaq18:09AÇIQLAMA: Avropa bunu etsə, Rusiya savaş başladacaq - Video12:47Sərkisyanın iki yolu: Ya savaş, ya da həbs - Politoloq19:32Bu silahın gücü Xirosimaya atılan 160 atom bombasına bərabərdir19:26Biz Allahın quluyuq, Sorosun deyil - Ərdoğandan dollardan imtina çağırışı19:18Baş Prokurorluq və Daxili İşlər Nazirliyi birgə məlumat yayıb18:35CNN Qarabağla bağlı təxribatçı süjet hazırladı16:09Xanımım məni Fədayəyə qısqanırdı - Tacir16:01ABŞ-dakı Azərbaycan diaspor təşkilatları bəyanat yaydı15:55Bakıda güclü partlayış: ölənlər var15:53"Ana dilinin tədrisi universitetdən deyil, ibtidai məktəblərdən başlamalıdır” - Təbrizli tələbələr15:47Bu yollarda məhdudiyyət olacaq – Təmir15:42Naxçıvan-Ermənistan sərhədində Şəhid olan əsgərimiz dəfn edilib - FOTO23:01Fələstinin ABŞ-dakı səfiri geri çağırıldı22:54Ərdoğan BMT-ni, 128 dövləti İsrailin işğalçı dövlət terroruna son qoymağa çağırdı22:41İngiltərə də İsrailə bu "zorakılığı dayandır!"-dedi22:36İsrail də Türkiyənin baş konsulunu ölkəsini tərk etməyə çağırıb22:10İsrailin bu səviyyədə olan hücumlarına haqq qazandırıla bilməz - Fransadan böyük müharibə xəbərdarlığı22:02Netanyahu müdafiəsiz insanlara hücum edən aparteid dövlətin rəhbəridir - Ərdoğan21:24ABŞ-ın səfirliyini Qüdsə köçürməsi qərarı 52 fələstinlinin ölümünə, 2400-nün isə yaralanmasına səbəb oldu - Video21:04Rusiya ABŞ-ın Qüdsdə səfirlik açmaq qərarının əleyhinədir - Lavrov19:45Zərdabda şantajçı "jurnalist" tutuldu19:38İran ABŞ-sız nüvə müqaviləsi üçün AB-dən zəmanət istəyir - 60 gün...19:27İlham Əliyev 2 sərəncam, 1 fərman imzaladı21:18Füzuliyə güclü dolu düşdü - Video20:54Xaçmazda avtoqəzada 4 nəfər xəsarət aldı19:54İranda “Qanun” qəzetinin Güney Azərbaycan türklərinin kimliyini inkar etməsi...- Məsumə Ağapur Əlişahi19:42Sevinirəm ki, Bakıda mükafatçılar sırasında yer ala bildim - Alkanoğlu23:05Prezidentliyə namizəd HDP-nin bağlanacağını vəd verdi22:57İmtahan verəcək abituriyentlər üçün vacib xəbər - Video22:49Tbilisidə narkotacirlər xalqı hakimiyyətin üzərinə qaldırdı - Video19:41Teatr direktorunun tamahı üzündən kollektiv 10 saat sərhəddə saxlanılıb19:25Rafael Ağayev 11-ci dəfə Avropa çempionu olub – YENİLƏNİB15:17"Qoca"nın qaçırılmasında təqsirli bilinən rəis və müavinlərinin həbs müddəti daha 3 ay artırıldı00:08Rusiya Suriyanı da yarıyolda buraxdı... - İsrail məmnun23:58Gecələri məzarlıqda ağlayan naməlum qız tapıldı22:01ABŞ-ın İran ilə əldə edilən nüvə müqaviləsindən geri çəkilməsi...- Rusiyadan Trampın qərarı ilə bağlı növbəti açıqlama21:38Türkiyə şahinləri bu dəfə “F-35”-lə fəzanı fəth etdilər – VİDEO20:53Bu preparatlar-qida əlavələri həyatınıza təhlükədir – Siyahı20:39Mixail Leontyev erməniləri təhqir etməsini "kompliment" adlandırdı: "Sərt və eyni zamanda incidici olsa da, həqiqətdir"20:21ABŞ-da məktəbə silahlı hücum edilib- Yaralılar var20:07Səhiyyə Nazirliyi bir sıra hüquqlarından məhrum oldu - Fərman...21:08Nə qədər ki, İran regiondakı mövcud status-kvonu pozur....- Bəhreynin XİN rəhbəri Xalid bin Əhməd İsraili dəstəklədi21:01Heydər Əliyevin 95 illik yubileyinə həsr olunmuş mərasim keçirilib20:48İlham Əliyev 3 fərman imzaladı20:41Üç ay davam edən əməliyyat sonunda İŞİD-in ən çox axtarılan beş başçısı yaxalanıb20:33Kiyev Ukrayna konstitusiyasının Donbasda bərpasına nail olacaq - Arsen Avakov20:18Çexiya da ABŞ-ın İranla nüvə sazişindən çıxmasına etiraz etdi20:12ABŞ prezidenti Koreya lideri ilə görüşəcək,... - Sözündən qaçmasa20:06Bu gündən İran-Azərbaycan sərhəd boyu gömrük məntəqələri 24 saat işləyəcək19:59Arda Turan 16 rəsmi matçda oynamaqdan məhrum edildi00:01ABŞ-ın İranla olan nüvə razılaşmasından çəkilmək qərarından sonra...- Putin narahatdır23:41Bu “bespredel”lər daha nə etməlidir ki, məsuliyyətə cəlb olunsunlar?!..22:57Ermənistan işğal olunmuş Azərbaycan ərazilərini qeyd-şərtsiz azad etməlidir. Əgər "soyqırım" olsaydı... - Ankara Paşinyanın cavabını verdi20:44Cəlilabadda trafik canavarı can aldı – FOTO20:34ABŞ beynəlxalq təhlükəsizliyi riskə atır - İran20:28Müqəddəs Qurani-Kərim kitabını təftiş edənlərə Dövlət Baxçalıdan sərt uyarı: Kimin nə həddi var ki...20:20Paşinyan Ankaraya meydan oxudu: "Erməni soyqırımının beynəlxalq tanınmasına sadiq qalırıq”\nOğlumun öz qanıyla yazılmış məktubu aldım dəli oldum - Dili kəsilən məhkumun atası danışdı\n23 dek 2016, 17:44\n“13 saylı Cəzaçəkmə Müəssisəsisinin rəis müavini Elçin Əlicanov oğlum Natiqə elə işgəncələr verib ki, buna etiraz olaraq, o canına qəsd edib. Dilini kəsib, özünü ətrafdakılarla ünsiyyətdən təcrid edib. Bütün bunlar baş verəndən 2-3 ay əvvələdək isə oğlum Natiq Cabbarlının heç kimdən şikayəti və narazılığı yox idi. Yerindən də, rəhbərliyin ona münasibətindən də razıydı, çox rahat və yaxşıydı. Lakin 2-3 ay bundan əvvəl 2 saylı Cəzaçəkmə Müəssisəsinin rəsi Elçin Əlicanov işdən çıxarılıb. 13 saylı Cəzaçəkmə Müəssisəsinə rəis müavini göndərilənədək. Bundan sonra oğlum Natiqin qara günləri başlayıb”.\nAltun.az xəbər verir ki, bu haqda gununsesi.info-ya 13 saylı Cəzaçəkmə Müəssisəsində çəza çəkən məhkum Natiq Vaqif oğlunun atası, İmişli rayon sakini Vaqif Cabbarov məlumat verib.\nV.Cabbarov bildirib ki, oğlu Natiq Cabbarlı 13 saylı Cəzaçəkmə Müəssisəsində 2 ildir ki, cəza çəkir. Onun sözlərinə görə, Qazaxıstan Respublikasında cəzasının 5 ilini çəkdikdən sonra N.Cabbarlı 2015-ci ildə Azərbaycana ekstradasiya edilib:\n“Natiq Qazaxstandan Azərbaycana gətirildikdən sonra əvvəlcə 11 saylı Cəzaçəkmə Müəssisəsinə düşdü. Orada 3-4 ay saxlandıqdan sonra məhkəmə qərarıyla rejimi dəyişdirildi. Ciddi rejimdən gücləndirilmiş rejimə keçirildi. Məhkəmənin qərarı ilə 13 saylı Cəzaçəkmə Müəssisəsinə göndərildi. Həmin müssisəyə köçürüləndən 2016-cı ilin son iki ayınadək Natiqin müəssisənin əməkdaşları və məhkum yoldaşlarıyla heç bir problem olmayıb. Yeri çox rahat və yaxşıydı, hamıdan razı olub. Lakin 2-3 ay bundan əvvəl 2 saylı Cəzaçəkmə Müəssisəsinin rəsi Elçin Əlicanov işdən çıxarılıb, 13 saylı Cəzaçəkmə Müəssisəsinə rəis müavini göndərilənədək. E.Əlicanov müəssisəyə özüylə birlikdə bir dəstə sadiq işçilərini gətirib. Bu adamlar həbsxanada məhkumlardan pul yığırlar. Müəssisədə Cavid Əliyev adlı şəxs rəis müavinin şilləvuranıdır. İçəridə rəis müavinin amansız işgəncə verən dəstəsi var. Həmin şəxslər Cavid Əliyev, Azər Ağayev, Ramin İdilovdur. Bu 4 nəfər Elçin Əlicanovun göstərişiylə məhkumları işgəncəyə məruz qoyurlar. O cümlədən də oğlum Natiqə olmazın işgəncələrini veriblər. Onlar elə işgəncələr veriblər ki, polad kimi əyilməz insan bu gün özünə əl qaldırır, yaşamağa ümidi yoxdur, həyatına qəsd edir. Deməli, Natiq bu həddə çatdırılıb. Verilən işgəncələrə dözə bilməyəndə isə etiraz əlaməti olaraq dilini kəsib”.\nV.Cabbarov qeyd edib ki, rəis müavini və adamlarıyla Natiqin arasında yaranan problemin səbəbi Natiqdən tələb edilən pulu onlara vermək istəməməsidir:\n“İmkanımız yoxdur. Bir də ki, axı nəyə görə məhkum rəis müavininə hesab verməlidir? Məhkumlar deyir ki, müəssisədə hələ indiyədək bir nəfər də deməyib ki, 13 saylı Cəzaçəkmə Müəssisəsinin rəisi bizdən bircə qəpik istəyib. Elçin Əlicanov isə buraya rəis müavini gələndən məhkumların günü qaradır. Axı məhkum pulu haradan alsın Əlicanova versin? Oğlum açıqca demişdi ki, sizə veriləcək pulum yoxdur. Pul verməkdən imtina etdiyinə görə, E.Əlicanov Natiqi möhkəm döydürmüşdü. Bu il noyabrın 14-də bizə xəbəri gəldi ki, Natiqin vəziyyəti ağırdır, onu Müalicə Müəssisəsinə köçürüblər, yanına getdik. Gördük ki, ölümcül vəziyyətdədir. Digər oğlum qardaşıyla görüş istədi, vermədilər. Dedilər ki, vəziyyəti çox pisdir. Demə, Natiqi 8 saat karsda başıaşağı asıblar. 5 gün əynini soyundurub karsda lut saxlayıblar. Havalar da soyuq. O vaxt barmaqlarını kəsib qanıyla məktub yazmışdı. Pul vermədiyinə görə, onu döyüb, işgəncə verib, təhqir etdikdən sonra müəssisəyə qaytardılar.\nOnun öz əliylə yazdıqlarını konvertə qoyub İmişli rayon poçtundan xəbərnaməli məktubla ədliyyə naziri Fikrət Məmmədova, Prezident Adminstrasiyasının Hüquq mühafizə orqanları ilə iş şöbəsinin müdiri Fuad Ələsgərova, Baş prokuro Zakir Qaralova, Qaradağ rayon prokuroruna göndərdim. Əlimdə də göndərdiyim məktubların göndəriş qaiməsi var.\nOmbudsman Aparatının İşgəncələrin qarşısının alınması şöbəsinin “Qaynar Xətti”nə zəng edib, oğluma verilən işgəncə faktını diqqətlərinə çatdırdım. Bildirdim ki, oğlum ölür. Ölümqabağı diqqətinizə 13 saylı Cəzaçəkmə Müəssisəsində baş verən işgəncə faktlarını çatdırıram. Baxan olmadı. Elçin Əlicanovun işgəncələri isə davam etdi. Son 10 günün içində Əlicanovun işgəncələrinə dözməyən Natiq böyrünə şiş söxub və dilini kəsib. Rəis müavini deyir ki, mənə işləməlisən. Deyir ki, ya səni öldürəcəm, ya da dediyimi edəcəksən. Əlicanov deyir ki, 2 saylı Cəzaçəkmə Müəssisəsində 10 nəfəri oldürmüşəm. Sən də olacaqsan 11-ci. Mənə bunun üçün heç nə etməyəcəklər. Uzaqbaşı pulumu alacaqlar. Amma səni öldürəcəm.\n“Mənə işləyəcəksən” sözünə görə, oğlum dilini kəsib. Yəni məndən sənə işləyən olmaz. Natiq etiraz olaraq dilini kəsdikdən sonra da o vəziyyətdə E.Əlicanovun şilləvuranı Cavid Əliyev onu yerə yıxıb döyüb. Al-qanın içində Əlicanov ona yenidən 15 sutka da əlavə verib.\nHazırda oğlum Penitensiar Xidmətin müalicə müəssisəsindədir. Yanına gedirik, lakin görüş vermirlər. Danışa da bilmir. Müalicəsi də getmir. Əlicanov oğlumun ölüm fərmanını verib. Əgər oğlum döyülməyibsə, nəyə görə müalicə müəssisəsindədir? Birinci dəfə döyüldüyündə Ədliyyə Nazirliyinə məktub yazdıq, sonra oğlum bizə dedi ki, Cəzaçəkmə Müəssisəsinə Ədliyyə Nazirliyinin İstintaq İdarəsindən 2 nəfər təhqiqatçı gəlib. Onlar cəzaçəkmə müəssisəsinin işgəncə verən əməkdaşlarının dilindən iltizam alıblar ki, bir də belə hallar təkrarlanmasın. Onlara deyibkər ki, əgər belə hallar yenidən baş verərsə, haqqınızda tədbir görüləcək. Onlar gəlib-gedəndən sonra həmin şəxslər Natiqə deyiblər ki, sənin şikayətinə görə, filan qədər pulumuzu aldılar. Elə o gündən də Natiqə daha şiddətli işgəncələr veriblər. Axı mən işləmirəm. Oğlum isə məhkum həyatı yaşayır. Hardan alım Əlicanova pul verim?\nDeyirlər ki, guya Natiq Cəzaçəkmə müəssisənin daxili qaydalarını kobud şəkildə pozub. Axı özünü 10 məhkumun qatili kimi qələmə verən Əlicanovun qoçularının yanıbda hansı məhkum qaydaları poza bilər ki? Oğlum içmir, çəkmir, pis vərdişləri də yoxdur. İndi bir qəzadır gəlib başına, cəzasını da çəkir. Pulu yoxdur deyə, məhkumu öldürməlisiniz? Anası bunları eşidəndən vəziyyəti pisləşib. Oğlum cinayət törədib, cəzası nədir çəkir də. O da azadlığa çıxıb, normal həyata qayıtmaq istəyir. Oğlum ətrafdan, cəmiyyətdən təcrid olunub, həyatdan yox ki. Məgər vətəndaş cəza çəkdiyi müddətdə hüquqları əlindən alınır? Sadəcə, azadlığı əlindən alınır, məgər bunu bilmirlər ki? Hazırda bütün ailəmiz stress içindədir. Saytınızda bu haqda xəbər getdikdən sonra Ədliyyə Nazirliyinin İstintaq İdarəsinin təhqiqatçısı Natiqin yanına gedib ki, prokurorluğa şikayət etmə. Bəs şikayət eləməsin, Elçin Əlicanov qoçularıyla oğlumu öldursun. Mən Prezident İlham Əliyevə, ombudsman Elmira Süleymanovaya, ədliyyə naziri Fikrət Məmmədova saytınız vasitəsiylə müraciət edirəm. Lütfən, oğluma işgəncə verilməsinin qarşısını alın. Məhkum da Azərbaycan vətəndaşıdır. Onun da hüquqları var”- deyə, o, bildirib.\nABŞ-dan İran və Şimali Koreyaya yeni sanksiyalar 25 mar 2017, 18:16\nÇində kimyəvi zavodda partlayış 08 fev 2017, 20:50\nNeftin qiyməti kəskin bahalaşdı 01 dek 2016, 10:21\nİrəvanda prezident qərargahında döyüş – Putinin PLANI DƏYİŞDİ 01 in 2017, 18:21\nÖlkədə işsizlərin sayı bəlli oldu: "İşçilər isə günə 5 saat çalışır" - RƏSMİ 17 iy 2017, 19:45\nLiftlərə niyə güzgü qoyulur? - MARAQLI SƏBƏB 11 yan 2017, 10:50\nBoşanmaq istəyənlərə QƏRİBƏ CƏZA: 6 həftə boyunca... 11 avq 2017, 14:08\nAvroviziyada rüsvayçı hərəkət - TAMAŞAÇI SƏHNƏYƏ ÇIXIB SOYUNDU VƏ ... – VİDEO 14 may 2017, 10:34\nAllahşükür Paşazadə: “Bütün qarşıdurmaların başlıca səbəbi...” 12 okt 2016, 11:44


Azərbaycanın daşınmaz əmlak bazarında yaranmış vəziyyət maliyyə böhranı ilə bağlı deyil – Dövlət Reyestr Xidmətinin rəhbəri\nBiznes və iqtisadiyyat xəbərləri 13 Aprel 2009 15:29 (UTC+04:00)\nAzərbaycan, Bakı, 13 aprel / Trend , müxbir Ü.İsmayılova /\nAzərbaycanın daşınmaz əmlak bazarında fəallığın və qiymətlərin düşməsi dünya maliyyə böhranının təsiri ilə deyil, ölkədə gedən daxili proseslər ilə bağlıdır. Bu barədə Azərbaycanın Daşınmaz Əmlakın Dövlət Reyestri Xidmətinin rəhbəri Arif Qaraşov bildirib.\n"Bu gün daşınmaz əmlak bazarında sövdələşmələrin tempində həqiqətən azalma müşahidə olunur, bu, qeyri-mövsümi dövr, bələdiyyə torpaqlarının satışının dayandırılması və gözləmə mövqeyi ilə əlaqədardır", - bazar ertəsi Qaraşov bildirib.\nOnun sözlərinə görə, bazarda gözləmə mövqeyi qiymət düşməsi demək deyil. "Alıcı daşınmaz əmlak qiymətlərinin düşməsini gözləyir, satıcı isə onları ucuz qiymətə satmaq istəmir. Bu vəziyyət bazara təsir göstərib, lakin belə bir vəziyyətdə qiymətlər maksimum dərəcədə düşmür", - deyə Qaraşov qeyd edib.\n"Tikinti sektorunda işləyən Azərbaycan sahibkarları hazırkı vəziyyətdə az qazanmağa və öz obyektlərini maksimum şəkildə satmağa çalışmalıdırlar", - Qaraşov vurğulayıb.\n"MBA Group" konsaltinq şirkətinin apardığı monitorinqin nəticələrinə görə, martda Bakının daşınmaz əmlak bazarında orta qiymətlər fevrala nisbətdə 1,7 faiz, ilin əvvəlinə nisbətdə isə 3,7 faiz düşüb. Bakının I zonasında orta qiymətlər fevrala nisbətdə 1,7 faiz, II zonada 1,1 faiz, III zonada 4,4 faiz, IV zonada isə 3,7 faiz düşüb.


Prezident demək olar ki, çıxışının yarısını yeni silahlara həsr edib" />\nPrezident demək olar ki, çıxışının yarısını yeni silahlara həsr edib\nRusiya prezidenti Vladimir Putin Federal Məclisə illik müraciətlə çıxış edib. Putin demək olar ki, çıxışının yarısını Rusiyanın yeni silahlarına həsr edib. Müqayisə üçün deyək ki, iqtisadiyyat və sənaye haqda Rusiya prezidentinin danışdıqları üç dəfə daha az olub.\nPutin 43 dəqiqə ərzində artıq Rusiyada mövcud olan yeni silah növləri haqda danışıb. “Belə bir şey dünyada heç kimdə yoxdur. Nə zamansa olacaq, amma bu müddət ərzində bizim uşaqlar nəsə düşünər”, – o bildirib.\nRusiya prezidenti və eyni zamanda prezidentliyə namizəd altı yeni silah sistemi, o cümlədən də nüvə silahı haqda söz açıb. Məsələn, o, yeni ballistik raket haqda məlumat verib.\nPutin öz çıxışında israrla bildirib ki, Rusiya silahlarının belə detallı təqdimatı Qərb üçün təhlükə deyil, əksinə, danışıqlara çağırışdır: “Bizi heç kim dinləmirdi. Mahiyyəti etibarilə bizimlə heç kim danışmaq istəmirdi. İndi dinləyin”.\nBununla belə, onun sözləri o qədər də sülhməramlı səslənməyib: “Rusiyanın qarşısını almaq mümkün olmadı!”; “Ümid edirəm ki, bu gün deyilən hər şey istənilən potensial təcavüzkarı ayıldacaq”.\nPutinin çıxışına ABŞ-ın Müdafiə Nazirliyi reaksiya verib. Nazirlik nümayəndəsi Dana Uayt jurnalistlərə bildirib ki, qurum Putinin sözlərindən təəccüblənməyib. “Amerika xalqı əmin ola bilər: biz tam hazırıq”, – o deyib.\nAmerika qəzetləri də Rusiya prezidentinin bəyanatlarını şərh edib. The Washington Post yazıb ki, “Putinin çıxışını Vaşinqtona xitab kimi nəzərdən keçirmək olar”, The New York Times jurnalistləri isə hesab edirlər ki, Putin “soyuq müharibə dövrünün tonunda” danışıb.\nRusiya sosial şəbəkələrinin istifadəçiləri daha skeptik reaksiya veriblər. Prezident hələ çıxışını sona çatdırmamış onlar prezidentin çıxışını müşayiət edən infoqrafikanın bir halda 2011-ci ildə, digər halda isə 80-ci illərdə SSRİ-də hazırlandığına dair sübutları dərc ediblər.\nNüfuzlu rusiyalı hərbi ekspert Aleksandr Qolts hesab edir ki, Rusiya prezidentinin yeni silahların hazırlanması haqda bəyanatının yoxlanılmağa ehtiyacı var. Məsələn, onun məlumatına görə, Vladimir Putinin haqqında danışdığı yeni ballistik raket Arktikada iki dəfə sınaqdan keçirilib. Hər iki sınaq uğursuzluqla nəticələnib.\nRusiyanın əsas müxalifətçisi sosial şəbəkələrdə necə media imperiyası qurdu?\nErmənistan dördüncü prezidentini seçib: yeganə namizədin seçilməsi qızğın müzakirələrlə müşayiət olunub


Yol polisi onların videosunu çəkib sosial şəbəkədə yayanlara XƏBƏRDARLIQ etdi « A24 Xeber\nYol polisi onların videosunu çəkib sosial şəbəkədə yayanlara XƏBƏRDARLIQ etdi\n18 May 2018 - 11:56\n“A24.az”ın xəbərinə görə İdarədən bildirilib ki, son vaxtlar yol polisi əməkdaşları tərəfindən saxlanılan bəzi sürücülər bilərəkdən inspektorlara qarşı qərəzli hərəkətlər göstərərək tabesizlik nümayiş etdirirlər: “Onlar bu cür vəziyyətləri avtomobildə quraşdırılmış videoqeydiyyat cihazı vasistəsilə qeydə alaraq, sosial şəbəkələrdə yayır və özlərini haqlı çıxarmağa çalışırlar. Bəziləri isə həmin videolarda yol polisinə qarşı tabesizlik göstərməsini, cərimə yazılmadan yola davam etməsini “qəhrəmanlıq” kimi qələmə verməyə çalışır. Lakin unudurlar ki, polis yollarda bu sürücülərin təhlükəsiz, sağ-salamat evlərinə qayıtması üçün xidmət aparır. Bir halı da nəzərə almaq lazımdır ki, hər bir sürücü yol-patrul xidməti əməkdaşının “saxla” işarəsinə tabe olmalı, müvafiq qaydada sənədləri təqdim etməlidir. Zərurət yarandıqda isə polisin tələbi ilə avtomobili tərk etməlidir. Əks halda, qanunvericilikdə bununla bağlı məsuliyyət nəzərdə tutulub. İnzibati Xətalar Məcəlləsinin 327.3-cü maddəsinə əsasən, müvafiq icra hakimiyyəti orqanı əməkdaşının nəqliyyat vasitəsini saxlamaq tələbinin yerinə yetirilməməsinə görə 80 manat məbləğində cərimə nəzərdə tutulur. Məcəllənin 535-ci maddəsinin 1-ci bəndində isə daha ağır məsuliyyət nəzərdə tutulur. Maddədə qeyd olunur ki, polis işçisi və ya hərbi qulluqçu ictimai qaydanın mühafizə vəzifələrini icra edərkən, onların qanuni tələblərinə qəsdən tabe olmamağa görə fiziki şəxslər 200 manat məbləğində cərimə edilir və ya işin halları və pozuntunu törədənin şəxsiyyəti nəzərə alınmaqla, bu tədbirlərin tətbiqi kifayət hesab edilmədikdə bir ayadək müddətə inzibati həbs tətbiq olunur. Xahiş edirik ki, təhlükəsizliyiniz naminə qaydalara riayət edəsiniz”.


Müdafiə Nazirliyi maliyyə vəziyyəti və gələcək planlarına aydınlıq gətirdi - Trend.Az\nMüdafiə Nazirliyi maliyyə vəziyyəti və gələcək planlarına aydınlıq gətirdi\nSiyasət Materials 16 Yanvar 2016 12:13\nAzərbaycan Müdafiə Nazirliyi hazırki maliyyə vəziyyəti və gələcək planlarını açıqlayıb.\nNazirliyin mətbuat xidmətindən Trend-ə verilən məlumata görə, 2016-cı ildə müdafiə sahəsi üçün nəzərdə tutulan xərclər ötən il illə müqayisədə xeyli miqdarda artıb.\nQeyd olunub ki, hərbi qulluqçuların pul təminatı azalmayıb, Silahlı Qüvvələrin ümumi sayında heç bir dəyişiklik yoxdur: "Tam əksinə, mərkəzi aparatda və qərargahlarda edilən ştat-struktur dəyişikliyi nəticəsində optimallaşmaya nail olunub, ön xətdə yerləşdirilən yeni döyüş təyinatlı hərbi hissələrdə ixtisaslı vəzifələrin sayı çoxalıb. Bunun hesabına hərbi qulluqçuların maaşları faiz baxımından artıb, şəxsi heyətin və ailə üzvlərinin sosial təminat bazası gücləndirilib".\n2016-cı il ərzində Ali Baş Komandanın tapşırığına əsasən bu istiqamətlərdə görülən işlər davam etdiriləcək.\nQeyd olunub ki, il ərzində 10-a yaxın yeni hərbi şəhərciyin, eləcə də xidməti və daimi mənzillərin istifadəyə verilməsi planlaşdırılır: "Novruz bayramı günlərində açılacaq 3 yeni hərbi şəhərcik də görüləcək fəaliyyətlərin bariz nümunəsi olacaq. Bu ərəfədə Silahlı Qüvvələrdə təşkil ediləcək "Açıq qapı günü"ndə valideynlər və ictimaiyyət nümayəndələri də deyilənlərin şahidi olacaqlar".\nEyni zamanda, döyüş hazırlığının gücləndirilməsi istiqamətində planlaşdırılan ikitərəfli, çoxtərəfli beynəlxalq, o cümlədən, birlik və birləşmə səviyyəsində, müxtəlif qoşun növlərinin cəlb olunması ilə xeyli sayda təlimlər də keçiriləcək.\nSilahlı Qüvvələrdə il ərzində görülən işlər, fəaliyyətlər, həyata keçirilən bütün tədbirlər barədə Müdafiə Nazirliyi şəffaf şəkildə, vaxtında və faktlarla məlumatları ictimaiyyətə təqdim edəcək.


Şaxta babanın da unutduğu 3 ac uşaq…\n13:42 31 Dekabr 2015\nSiyəzənin Böyük Həmyə kəndində yaşayan Sevinc Allahverdiyeva təkbaşına idarə etməyə çalışdığı ailənin çətinliklərindən danışıb.\nMilli.Az azadliq.org-a istinadən bildirir ki, 33 yaşlı qadının həyat yoldaşı 3 il əvvəl vəfat edib. 3 azyaşlı uşağın qayğıları onun çiyinlərinə düşüb. O, yerli bələdiyyədən, icra hakimiyyətindən kömək istəyir: "Evimin döşəməsi yoxdur, tavanı isə başımıza çökür. Uşaqların hərəsi bir cür xəstəlik tapıb. Onları atasız, təkbaşına böyüdürəm. Nə dövlət yardımı var, nə də aliment. Qonşuların hesabına həyatdayıq. Döşəməsiz, istiliksiz, susuz, işıqsız yerdə qalırıq. Uşaqlarımın ayaqları tutulub, ciyərləri, böyrəkləri sıradan çıxıb".\nSevinc Allahverdiyevanın sözlərinə görə, evin dam örtüyü sınıq-sınıqdır. İcra nümayəndəsi bələdiyyənin, bələdiyyə də icra nümayəndəsinin üstünə göndərir. Son söz də bu olur ki, kömək etməyə vəsait yoxdur. Ailə ünvanlı sosial yardım da ala bilmir. Qadının işsizliyini səbəb gətirib sənədlərini qəbul etmirlər: "Vallah, müraciət edirəm. İcra hakimiyyətinə də gedirəm, deyirəm, süpürgə götürüm, həyətinizi süpürüm, təki uşaqlarıma bir qarın çörək verin. Onların günahı nədir ki, günlərlə ac qalırlar? Məktəbə ac-susuz gedib-gəlirlər... Bəhanə gətirirlər ki, ixtisasım yoxdur".\nŞikayətçi deyir ki, kənddə 2-3 varlı ailə var, süfrələrinin artığını onlara göndərirlər. O da ki, yadlarına düşəndə...\nİndiliksə Böyük Həmyədə 4 yaşlı Hikmətin, 5 yaşlı Zahirin, 9 yaşlı Əsədin, 11 yaşlı Elnurənin gözü qapıda qalıb. Bu bayramı da qurmağa yolkaları, süfrəyə qoymağa yavan çörəkləri yoxdur...\nŞaxta babanın unutduğu ac uşaq


Quran.az - Android app on AppBrain\nAll apps > Books & Reference > Quran.az\nby Mursal Ahmadov\nFeb 26, 2014 New App Version 0.1 in BOOKS_REFERENCE for Free\nƏssələmu aleykum ua rahmatulLahi ua barakatuhu.\nMöhtərəm müsəlmanlar! Bu QURAN.AZ saytının android proqramıdır. Proqram internetlə işləyir. Proqramı açarkən reklamı bağlamaq üçün aşağıda "CLOSE AD" düyməsini basın. Allah Subhanahu ua Təalə faydalı etsin.\naleykum açarkən bağlamaq bismilləhir bünyadov düyməsini etsin internetlə işləyir musayev möhtərəm müsəlmanlar məmmədəliyev proqramı proqramıdır rahmənir reklamı saytının təalə tərcümə vasim əlixan əssələmu кулиев эльмир\nallah anything can doesnt edirəm saqliqi show təşəkkür versin working\nallah can edirəm saqliqi təşəkkür versin\nanything doesnt show working\nSheikh Mahmoud Shahhat Full Quran MP3 Offline\nMore from Mursal Ahmadov\nGeography-National Flags PRO


Azərbaycanın birinci xanımı Mehriban Əliyeva Kuirinale Sarayının zallarını gəzdi, burada nümayiş olunan eksponatlarla tanış oldu. Mehriban Əliyevaya Kuirinale Sarayının tarixi, burada saxlanılan qiymətli əşyalar, o cümlədən rəsmlər, freskalar, mozaikalar barədə məlumat verildi. Bildirildi ki, Romanın Kuirinale yüksəkliyində yerləşən saray 1573-cü ildə Papa XIII Qriqorinin yay iqamətgahı kimi tikilib. Birinci Umbertonun hakimiyyəti dövründə sarayda müxtəlif şəxslərin, o cümlədən musiqiçilərin, artistlərin, səyyahların qəbulları təşkil olunurdu. İyirmi əsrin birinci yarısında Kral III Viktor Emmanuel bu sarayı iqamətgah kimi seçib.


Azərbaycanda maaş, pensiya və müavinətlər ARTIRILIR? - AÇIQLAMA » Sabirabad LAYF Jurnalı\nSabirabad Layf Jurnalı » Son Xəbərlər » Azərbaycanda maaş, pensiya və müavinətlər ARTIRILIR? - AÇIQLAMA\n6-04-2021, 13:41 от FakhriAsadov\nAzərbaycanda maaş, pensiya və müavinətlər ARTIRILIR? - AÇIQLAMA / Son Xəbərlər\nBununla bağlı danışan deputat Vüqar Bayramov bildirib ki, 2021-ci ilin dövlət büdcəsində birbaşa sosial yönümlü ümumi xərclərdə ümumi payı 38.9 faiz təşkil edəcək:\n"Bu 2020-ci illə müqayisədə 0.6 faiz çoxdur. Eyni zamanda bu istiqamətdə 11 milyard 111 milyon manat vəsaitin ayrılması nəzərdə tutulur. Nəzərə alsaq ki, bu əvvəlki ilə müqayisədə 564 milyon manat və ya 5.3 faiz çoxdur. Bu da ümid verir ki, 2021-ci ildə sosial istiqamətdə ayrılan vəsaitin həcmində artımlar olacaq. Bu da xüsusilə büdcədən ayrılan hər 100 manatın 40 manatı birbaşa sosial istiqamətə ayrılacağından xəbər verir. Eyni zamanda sosial xərclərin strukturuna nəzər yetirsək burada əsas ağırılıq əməyin ödənilməsi xərcləridir. Eləcə də təqaüdlər və müavinətlərdir. Bütövlükdə ayrılan məbləğin 6.6 milyard manata yaxınını əməyin ödənilməsinə, 3.8 milyard yaxını isə birbaşa təqaüdlərin və sosial müavinətlərin verilməsinə yönəldiləcək.\nPraktik olaraq bu ondan xəbər verir ki, sosial istiqamətdə o cümlədən əməkhaqqların, müavinətlərin və təqaüdlərin ödənilməsinin həcmində artımlar müşahidə olunacaq. Bu da məhz 2021-ci ilin dövlət büdcəsinin sosial yönümlü olmasından xəbər verir. Eyni zamanda təbii ki, bu istiqamətdə daha çox vəsaitin ayrılmasına zəmin yaradır. Eləcə də sosial əmək haqqlarının və müavinətlərin mərhələli şəkildə artırılması Azərbaycan üçün prioritet məsələdir. 2030-ci ildə milli sosial və iqtisadi prioritetlərdə də məhz bu məqam öz əksini tapıb. Bütövlükdə 2021-ci ildə sosial istiqamətdə ayrılan vəsaitlərin həcmində artımlar olacaq. Konkret olaraq hansı istiqamətdə nə qədər artım olacağı dövlətin verəcəyi qərardan asılı olacaq. Amma bu gün dövlət dövlət büdcəsindəki sosial xərclərin payı ondan xəbər verir ki, 2021-ci ildə sosial proqramların maliyyələşdirilməsində hər hansı problem olmayacaq".


20.09.21 - Hörmətli Neftçilər! “Neftçilər Günü”, “Kaspian Drilinq Kompani Ltd” şirkəti sizi ürəkdən təbrik edir, Sizə cansağlığı və fəaliyyətinizdə müvəfvəqiyyətlər arzulayırıq.\nKaspian Drilinq Kompani ltd. şirkətinin bütün işçilərini 25 illik yubiley munasibəti ilə təbrik edir, sizin hamınıza şəxsi həyatınızda ən gözəl arzularımızı diləyirik.\n07.09.21 - Kaspian Drilinq Kompani ltd. şirkətinin bütün işçilərini 25 illik yubiley munasibəti ilə təbrik edir, sizin hamınıza şəxsi həyatınızda ən gözəl arzularımızı diləyirik. Kaspian Drilinq Kompani ltd. şirkətinin bütün əməliyyatlarının təhlükəsiz şəkildə həyata keçirilməsində göstərdiyiniz səylərinizə və peşəkarlığınıza görə hamınıza təşəkkürlərimizi bildiririk.\n19.07.21 - Kaspian Drillinq Kompani Ltd şirkəti sizi qarşıdan gələn Qurban Bayramı münasibəti ilə təbrik edir. Sizə can sağlığı və işlərinizdə müvəffəqiyyətlər arzulayır.\nQazaxıstanın “Samruk-Kazına” Milli Rifah Fondu” Səhmdar Cəmiyyətinin və “KazMunayGaz” Milli Şirkəti Səhmdar Cəmiyyətinin nümayəndə heyəti ölkəmizdə işgüzar səfərdədir.\n03.07.21 - Aydarbayevin rəhbləriliyi altında nümayəndə heyəti ölkəmizə 1-3 iyul tarixlərini əhatə edən işgüzar səfərə gəliblər. Səfərin məqsədi “Sətti” özüqalxan üzən qazma qurğusunun təkmilləşdirilməsi ilə bağlı işlərlə tanış olmaq, eləcə də neft-qaz sahəsində birgə cari layihələrin icrası barədə müzakirələrin aparılması və gələcək əməkdaşlıq imkanlarının araşdırılmasıdır.\n25.06.21 - Kaspian Drilinq Kompani Ltd şirkəti bütün Azərbaycan xalqını 26 iyun Azərbaycan Respublikası Silahlı Qüvvələr Günü münasibəti ilə təbrik edir, Vətənin qulluğunda xidmət edən silahlı qüvvələrin bütün zabit və əsgər heyyətinə cansağlığı, xoşbəxtlik və əminamanlıq azru edir.\n14.06.21 - “Kaspian Drilinq Kompani Ltdş” Şirkəti bütün dünya azərbaycanlılarını Qurtuluş günü münasibəti ilə təbrik edir, xalqımıza firavanlıq, yeni naliyyıətlər və əminamanlıq arzu edir.\n26.05.21 - “Kaspian Drillinq Kompani” qarşıdan gələn 28 May Respublika Günü münasibəti ilə Azərbaycan Xalqını Təbrik edir, can sağlığı, uzun ömür və müvəffəqiyyətlər arzulayır.\n12.05.21 - Kaspian Drillinq Kompani Ltd şirkəti sizi qarşıdan gələn Ramazan Bayramı münasibəti ilə təbrik edir. Sizə can sağlığı və işlərinizdə müvəffəqiyyətlər arzulayır.\n18.03.21 - Kaspian Drillinq Kompani Ltd şirkəti sizi qarşıdan gələn Novruz Bayramı münasibəti ilə təbrik edir. Sizə can sağlığı və işlərinizdə müvəffəqiyyətlər arzulayır.\nSizi qarşıdan gələn Azərbaycanlıların Beynəlxalq Həmrəklik günü və Yeni İl münasibəti ilə təbrik edirik.\n28.12.20 - Sizi qarşıdan gələn Azərbaycanlıların Beynəlxalq Həmrəklik günü və Yeni İl münasibəti ilə təbrik edirik. Sizə can sağlığı, ailə səadəti və işlərinizdə müvəffəqiyyətlər arzulayırıq.\n06.11.20 - “Caspian Drilling Company” müzəffər Ordumuza dəstək ifadə etmək üçün növbəti dəfə Silahlı Qüvvələrin Yardım Fonduna ianə edib.\n10.10.20 - “Kaspian Drilinq Kompani Limited” Məhdud Məsuliyyətli Cəmiyyəti Azərbaycan Respublikasının Prezidenti, Silahlı Qüvvələrin Ali Baş Komandanı İlham Əliyevin rəhbərliyi ilə Şanlı Ordumuzun Azərbaycanın ərazi bütövlüyünün bərpası uğrunda apardığı haqlı mübarizəni dəstəkləmək üçün Silahlı Qüvvələrə Yardım Fonduna 10 milyon ABŞ dolları (17 milyon manat) vəsait köçürüb. Biz zəfər çalacağıq! Qarabağ Azərbaycandır!\nEquinor Azərbaycan Qarabağ B.V.-dən təşəkkür və tövsiyə məktubu\n02.04.20 - 1 aprel 2020-ci ildə Caspian Drilling Company Qarabağ yatağında KPS-4 quyusunun qazılmasının təhlükəsiz yekunlaşdırılmasına görə Equinor Azərbaycan Qarabağ B.V.-dən təşəkkür və tövsiyə məktubu almışdır.\n17.10.19 - Heydər Əliyev adına Yarımdalma Qazma Qurğusu qazdığı ilk quyuda yüksək nəticələr əldə etmişdir.\n20.06.19 - SOCAR və KazMunayQaz Milli Şirkəti arasında 26 yanvar 2019-cu il tarixində Bakı şəhərində imzalanmış “Qarşılıqlı əməkdaşlıq haqqında” Memorandum çərçivəsində, "Kaspian Drilinq Kompani Limited" MMC şirkətinin baş direktoru Farid Axundov və «KMG Drilling & Services» şirkətinin baş direktoru Andar Şukputov tərəfindən 16 fevral 2019-cu il tarixdə Astana şəhərində “Sətti” özüqalxan üzən qazma qurğusunun etibarlı idarəetməyə verilməsinə dair imzalanmış müqaviləyə uyğun olaraq, adıçəkilən qazma qurğusu Qazaxıstan Respublikasının Ersay limanını tərk edərək 19 iyun 2019-cu il tarixində "Kaspian Drilinq Kompani Limited" MMC-nin müasir dəniz təchizat və logistika bazasına yan almışdır.\nBİLDİRİŞ: Dələduz İş Təklifləri\n17.05.19 - Müəyyən şəxslərin/şirkətlərin Kaspian Drilinq Kompani Limited (CDC) adından iş elanları yayımlayaraq CDC-nin nümayəndələri və ya törəmə şirkətləri, yaxud da CDC ilə razılaşmalarının olmasını iddia etdikləri bizə məlum olmuşdur.\n“Kaspian Drilinq Kompani Limited” MMC-nin növbəti nailiyyəti\n17.04.19 - “Kaspian Drilinq Kompani Limited” MMC-nin idarəçiliyi altında olan “Heydər Əliyev” 6-cı nəsil yarımdalma qazma qurğusu Xəzər dənizində ən dərin quyunun qazılması üzrə rekorda nail olmuşdur. Qazma işləri JOCAP (Joined Operating Company Absheron Petroleum - SOCAR Absheron və TOTAL E&P Absheron bərabər paylarla iştirak etdiyi birgə müəssisə) operator olduğu ABD-001 yatağında aparılmışdır.\n14.03.19 - Ötən gün, 13 mart tarixində Caspian Drilling Company Ltd (CDC) və Norveçin Equinor Azerbaijan Karabagh BV (Equinor) şirkətləri arasında qazma əməliyyatlarının aparılmasına dair müqavilə imzalanmışdır.\n16.02.19 - SOCAR və KazMunayQaz Milli Şirkəti arasında 26 yanvar 2019-cu il tarixdə Bakı şəhərində imzalanmış “Qarşılıqlı əməkdaşlıq haqqında” Memorandum çərçivəsində, "Caspian Drilling Company LTD." MMC şirkətinin baş direktoru Farid Axundov və «KMG Drilling & Services» şirkətinin baş direktoru Andar Şukputov tərəfindən 16 fevral 2019-cu il tarixdə Astana şəhərində “Sətti” özüqalxan üzən qazma quğusunun etibarlı idarəetməyə verilməsinə dair müqavilə imzalanıb.\n23.02.18 - Heydər Əliyev adına Yarımdalma Qazma Qurğusu dənizə yola salındı 23 fevral 2018-ci il.


TAG Heuer Autavia qol saatına baxış - Armonissimo\nTAG Heuer Autavia qol saatına baxış\nBirincisi, kiçik bir tarix. TAG Heuer, dünya saatçılığının "böyük liqasında" çox görkəmli bir oyunçudur. Şirkət 1860-cı ildə İsveçrənin Saint-Imier şəhərində Edouard Hoer tərəfindən quruldu. Daha sonra İsveçrə saat sənayesinin paytaxtlarından birinə, bu gün yerləşdiyi La Chaux-de-Fonds şəhərinə köçdü.\nUzun müddət marka qurucusunun adını daşıyırdı və TAG ixtisarı 1985 -ci ildə şirkət Techniques d'Avant Garde holdinqinə - "texniki avanqard" a daxil olduqda ortaya çıxdı. Hər şey olduqca əhəmiyyətlidir: bütün Hoers nəsilləri və hətta indiki rəhbərlik (1999 -cu ildən etibarən TAG Heuer, LVMH qrupunun bir törəməsidir), ən yüksək texniki səviyyəli saatlara diqqət yetirir, (uğurla) qabaqcıl olmaq üçün səy göstərir. texniki mükəmməllik uğrunda mübarizə - hər şeydən əvvəl dəqiqlik üçün ... Hələ 1916 -cı ildə saniyənin 1/100 hissəsini ayırmaqla vaxt aralığını ölçə bilən Heuer Mikrograph xronoqrafı ortaya çıxdı - o dövr üçün fantastik idi!\nGəmidə və biləkdə\nAutavia saat ailəsi 1933 -cü ildə ortaya çıxdı. Avtomobil və aviasiyanın sürətli inkişafı dövrü idi və quruda və hava vasitələrində təyyarədə vaxt ölçülməsinə çox ehtiyac duyulurdu. Heuer 30 ildir təyyarə və avtomobil tablosu üçün yüksək dəqiqlikli kronometrlər istehsal edir. Sonradan, daha dəqiq elektronikanın inkişafı ilə bu istiqamət öz əhəmiyyətini itirdi, lakin TAG Heuer Autavia saatları biləkdə öz layiqli yerini tapdı - indi də dəqiq, etibarlı və şık lüks qol saatları.\nTAG Heuerin texniki avanqardizmin davam etməsinin təzahürlərindən biri, karbon lif tarazlığı yayının yaradılması idi. Bu ixtira - və balans / spiral yığım hərəkətin açarıdır - İzoqraf adlanır. Autavia modelləri belə spirallərlə təchiz olunmağa başladı, kadrlarda Isograph sözü var idi.\nOxumaq məsləhət görürük: G-SHOCK CasiOak-ın yeni rəngləri\nDoğrudur, sonra yenə də adi metal spirallərə qayıtdılar və İzoqraf təyinatı Avtomatik sözünə yer verdi. Eyni zamanda, Autavia saatlarının işlədiyi mexanizmlər xronometrik dəqiqliyə malikdir: gündəlik sapma bir neçə saniyədir - düzgün tənzimləmə və daimi geyimi ilə, hətta gündə 1-2 saniyə.\nİsveçrə mexaniki qol saatı TAG Heuer WBE5114.EB0173\nMüasir TAG Heuer Autavia saatlarının dizaynını "retro futuristik" adlandırmaq olar. Bürünc bir qutuda çox maraqlı bir model. Doğrudur, 1930 -cu illərdə qol saatları bu metaldan hazırlanmırdı, ancaq bürüncün özünün üzüm xarakteri var: bu, tarixdə istedad və insan əlləri ilə yaradılan və metallurgiyanın əsasını qoyan ilk ərintidir!\nHal-hazırda Autavia keçən əsrin ortalarında "pilot" üslubunda istehsal olunur, lakin ölçüləri o vaxtkı kimi 31-32 mm deyil, dövrümüzə xas olan 42 mm-dir. Retro elementlərə xüsusi, xoş kliklərlə hər iki istiqamətdə dönən çərçivə daxildir. Modelin dalğıc deyil, sadəcə pilotun modeli olduğu dərhal aydın olur: rəqəmsal 60 dəqiqəlik (və ya isterseniz, 60 saniyəlik) çərçivə ölçüsünü çevirərək, taymer funksiyası ən sadə və ən etibarlı şəkildə həyata keçirilir. yol Hətta buna kvazi-xronoqraf da deyə bilərsiniz! Əlcəklərlə belə işləyə biləcək qədər böyük olan tacı diqqətəlayiqdir - həm də klassik "pilotlar" ruhunda!\nEyni zamanda, saat istehsalında ən qabaqcıl nailiyyətlər tətbiq olunur. Gradient dumanlı qəhvəyi kadrda rəqəmlər və xiphoid əlləri Ivory SuperLumiNova ilə örtülmüşdür.\nQutunun arxası titandan hazırlanmışdır. Bu, bürünc saat sahibini, xüsusən də isti havalarda, yavaş oksidləşən bir ərintinin biləyində qala biləcəyi çox xoş olmayan işarələrdən qoruyur. TAG Heuer, paslanmayan poladdan qutular, fərqli bilərziklər və fərqli rənglərlə digər Autavia variantlarını təqdim edir.\nOxumaq məsləhət görürük: Saatdakı yazılar nə deməkdir?


Gürcüstan parlamenti Ukraynaya dair qətnamə qəbul edib Dünya\n7 Mart 2014 15:57\nRəsmi Tiflis Rusiya Federasiyasını Krımdan hərbi hissələrini geri çəkməyə çağırıb\nGürcüstan parlamenti Ukraynaya dair qətnamə qəbul edib. APA-nın Gürcüstan bürosunun məlumatına görə, qətnaməyə 74 deputat səs verib.\nParlament Ukrayna xalqının Avropa seçimini və Ukraynanın ərazi bütövlüyü və suverenliyini tam dəstəkləyib; Rusiyanın suveren Ukraynaya qarşı zorakılıq aktlarını, beynəlxalq hüquq və ikitərəfli sazişləri pozduğunu pisləyib. Parlament Gürcüstan hökumətini Ukrayna hakimiyyət nümayəndələri ilə məsləhətləşmələri davam etdirməyə və lazım olarsa, Ukrayna xalqına kömək etməyə çağırıb.\nQeyd edək ki, "Ukraynaya dair qətnamə" sənədi parlamentdə azlıq və çoxluq deputatlarının iki gün davam edən məsləhətləşmələrindən sonra qəbul edilib.


DİN nümayəndəsi qətllər sifariş edirmiş\n29 Sentyabr 2012 09:45 (UTC+04:00)\nGürcüstanda parlament seçkiləri öncəsi ictimai fikri çaşdıran və hökumətin mövqeyinə zərbə vura biləcək yeni video yayımlanıb. AzNews.az-ın Gürcüstan mətbuatına istinadən verdiyi xəbərə görə, "Maestro" telekanalında yayımlanan video da Daxili İşlər nazirinin nümayəndəsi Rusiyada fəaliyyət göstərən "qanuni oğru" Vato Kipianinin öldürülməsini sifariş edir.\nVideo müəllifi iddia edir ki, Daxili İşlər nazirliyinin Konstitusiya Təhlükəsizliyi departamentinin rəhbəri Teymuraz Pataridze öz qardaşı Otar Pataridze vasitəsilə milliyətcə çeçen killerlə sövdələşmə aparıb. Killerə 100 min dollar vəd edilib.\nMüxtəlif vaxtlarda çəkilən kadrlardan məlum olur ki, killer Kipianini öldürmək əvəzinə vasitəçini girov götürürlər və 100 min dollar aldıqdan sonra onu girovluqdan azad edirlər.\nMəsələ ilə bağlı Gürcüstan Daxili İşlər Nazirliyi açıqlama verib və bildirib ki, kriminal aləmlə Rusiya xüsusi xidmət orqanlarının birgə hazırladığı təxribatdır. Məqsəd isə seçkiləri pozmaq və əhali arasında çaşqınlıq yaratmaqdır. Həmçinin qeyd edilib ki, girov məsələsi təhrif olunub. Videoda adı keçən şəxsin həyatı həqiqətən təhlükədə olub ancaq təqdim edildiyi kimi yox. Onun ailə üzvlərindən külli miqdarda pul istənilib.


Allahşükür Paşazade: "Terroru başlanğıcdan görmek lazım idi” - Azadliq Xeber\nAllahşükür Paşazade: "Terroru başlanğıcdan görmek lazım idi”\n17.11.2015 / 00:51 xeber –\n“Bu gün Fransada baş verənlər böyük və ciddi məsələdir. Vəziyyət ona görə bu yerə gəlib çatdı ki, böyük dövlətlər digər yerlərdə baş verən terrorları vaxtında görmədi”.\nAPA-nın xəbərinə görə, bunu Qafqaz Müsəlmanları İdarəsinin (QMİ) sədri, Şeyxülislam Allahşükür Paşazadə deyib.\nQMİ sədri bildirib ki, böyük dövlətlər illər əvvəl müxtəlif yerlərdə, o cümlədən 1990-cı ilin yanvarında Bakıda, sonra Xocalıda baş verən terror hadisələrini görsəydi, bu gün Parisdə, Livanda dünyanı şoka salan hadisələr baş verməzdi: “Terroru başlanğıcdan görmək lazım idi. Çox təəssüf ki, bəzi dövlətlər hansısa maraqlarını qorumaq naminə terroru əl altdan dəstəkləyir, bundan istifadə edir. Amma onlar bilmirlər ki, bu bəla sonda onların özünə qarşı qayıdacaq və qayıtmaqdadır”.\nA. Paşazadə deyib ki, İslan sülh dinidir, terror dini deyil: “Terrorun İslamla heç bir əlaqəsi yoxdur. Bu gün terroru İslamla əlaqələndirənlər anlamırlar ki, bu, terrorla mübarizədə səhv yoldur. Bu gün bütün güclü dövlətlər, dini liderlər, ictimai siyasi xadimlər birləşməsələr, bu bəla getdikcə dərinləşəcək. Biz terrora qarşı birdə mübarizə aparmalı, onun qarşısını almalıyıq”.


AXCP-ni sıradan çıxarmaq üçün nələrə əl atmadılar | Azadliq\nHome Aktual AXCP-ni sıradan çıxarmaq üçün nələrə əl atmadılar\nAXCP sədrinin müavini Nurəddin Məmmədli\nƏlacsızlıq böyük fəlakətdir. Allah heç kimə qismət etməsin. Çünki son ümüdün də ölməsinin ifadəsidir. Rejimi nəzərdə tuturam. Uzun illərdir ki, AXCP-nı sıradan çıxarmaq üçün istifadə etmədikləri təqib və təzyiq, repressiya və işgəncə qalmadı. Amma heç biri ümüdlərini doğrultmadı, əksinə bumeranq effekti verib, xatası öz başlarında çatladı. AXCP bütün bu cinayətlərə qarşı döyüşlərdən daha da güclənərək çıxdı. Həm ölkə daxilində, həm də beynəlxalq səviyyədə nüfuzunu daha da artırdı.\nSon ümidləri partiya sədrini blokadada saxlamağa qaldı. Artıq 32 gündür ki, Əli bəy faktiki olaraq ev dustaqlığına məhkum olunub, xarici mühütlə demək olar ki, bütün telefon və internet əlaqələri kəsilib. Amma bu da rejimin arzularını gözündə qoyur. Xeyli sayda partiya funksionerləri və fəallarımız uzun müddətli inzibati həbsə məhkum olunsalar da, təşkilatın bütün strukturları ənənəvi rejimdə fəaliyyət göstərir. Yaranmış vəziyyəti adekvat olaraq qiymətləndirən qismən fəal olan üzvlərimiz də ümumi işimizə daha məsuliyyətlə yanaşmağa çalışırlar. Necə deyərlər, ekstremal situasiya yeni qəhrəmanlarını yetişdirir.\nÇox önəmli bir cəhəti də qeyd etmək istəyirəm. AXCP daim xalqımızın maraqlarını önə çəkən bir təşkilat kimi ictimai rəyin əsas subyektlərindən biri olub. Lakin heç zaman nifuzu indiki qədər yüksək olmayıb. Bu uğurda xalqımızla bütövləşən ictimai qurumların və nüfuzlu şəxslərin rolunu xüsusilə qeyd etmək istəyirəm. Son hadisələr göstərdi ki, AXCP-nin xalqımızla bütövləşməsi prosesi özünün pik həddinə çatmaqdadır. Bu da mübarizənin qələbə ilə nəticələnməsi üçün zəruri olan ikiqütblü siyasi sistemin formalaşmasında çox önəmli faktordur. Bu dəyərləndirmə və fədakarlıqda əməyi olan hər kəsə dərin minnətdarlığımızı bildirirəm.\nTəbii ki, ümumi uğurlarımızdan danışarkən, son zamanlarda AXCP-yə artan beynəlxalq maraq və dəstəyi də qeyd etmək lazımdır. Çoxsaylı təşkilatlar və nüfuzlu şəxslər birmənalı şəkildə partiyaya və onun liderinə qarşı baş verən cinayətləri ifşa edir, bu tip əməllərə son qoyulmasını tələb edirlər. Hələlik bu çağırışlara adekvat reaksiya verilmir. Çünki ifşa dərinləşdikcə, iflas da dərinləşir ki, bu da ciddi narahatlığa, hətta idarəolunmaz çılğınlıq və isterikaya səbəb olur. Artıq birmənalı şəkildə söyləmək olar ki, İlham Əliyev rejimin Azərbaycan xalqına yönəlik siyasəti, dünyanın demokratik güclərinin də probleminə çevrilməkdədir. Bu səbəbdəndir ki, rejimə qarşı ciddi sanksiyaların tətbiqi son günlərdə daha yüksək səviyyədə səslənməkdədir.\nSonda bir məsələni xüsusilə vurğulamaq istəyirəm ki, AXCP-yə qarşı repressiyalar çıxış yolu deyil və rejimə heç bir uğur qazandırmayacağı aşkardır. Ona görə də iqtidarlı müxalifətli hamımız üçün yeganə məqbul yol, geniş demokratik islahatların reallaşdırılması vasitəsilə ümummilli həmrəyliyə nail olmaqdır.


ABŞ və Böyük Britaniya səfirləri Emin Hüseynovla görüşüblər | Report.az\nABŞ və Böyük Britaniya səfirləri Emin Hüseynovla görüşüblər ABŞ səfiri Litzenberger və səfir Şarp Ağdama səfər ediblər. Onlar Emin Hüseynovla görüşüb, Ağdam şəhərinin vəziyyəti ilə yaxından tanış olublar. Səfir insan ölümləri ilə bağlı başsağlığı verib və yenidənqurulmada qarşıya çıxan çətinlikləri qeyd edib.\nABŞ səfiri Örl Litzenberger və səfir Şarp Ağdama səfər ediblər.\n"Report" xəbər verir ki, bu barədə məlumatı ABŞ səfirliyi yayıb.\nBildirilib ki, onlar Qarabağ iqtisadi rayonuna daxil olan işğaldan azad edilmiş ərazilərdə Azərbaycan Respublikası Prezidentinin xüsusi nümayəndəsi Emin Hüseynovla görüşmək və şəhərin vəziyyəti ilə yaxından tanış olmaq üçün Ağdama səfər ediblər. Səfir hər 2 tərəfdən insan itkiləri ilə bağlı ailələrə başsağlığı verib və ərazinin bərpası üçün Azərbaycanın çətinliklərlə üzləşdiyini deyib.


ARTİ - 2021-2022-ci tədris ili üçün Respublika Fənn Olimpiadalarının rayon (şəhər) mərhələsi. İnformatika fənninin keçirilməsi haqqında\n2021-2022-ci tədris ili üçün Respublika Fənn Olimpiadalarının rayon (şəhər) mərhələsi. İnformatika fənninin keçirilməsi haqqında\nCari tədris ilində informatika fənni üzrə RFO rayon (şəhər) mərhələsi onlayn formatda keçiriləcək. İmtahana qoşulmaq üçün hər bir istifadəçiyə davamlı internet əlaqəsi və internetə qoşula bilən kompüter və ya noutbuk lazımdır (telefon və planşet kimi cihazlar əlverişsizdir) Onlayn yarış mühitindən istifadə qaydaları aşağıdakı linkdə verilmişdir:\nŞagirdlərə yarışda iştirak etmək üçün istifadəçi adı və parolları qeydiyyatdan keçdikləri üsullarla portal.edu.az şəxsi kabinet və ümumtəhsil müəssisəsi (8-ci siniflər) vasitəsilə göndərilib. Həmçinin, telefon nömrələri qeyd edən istifadəçilərə həmin məlumatlar sms vasitəsilə göndərilib. Yanvar ayının 18,19,20-si, 2022-ci il tarixlərində praktiki sessiya keçiriləcək. Praktiki sessiyanın məqsədi iştirakçıların yarış mühitində işləmə bacarıqlarını formalaşdırmaqdır. Qeyd edək ki, həmin sessiyanın nəticəsi əsas yarışın nəticəsinə təsir etmir.\nƏsas yarış 22.01.2022-ci il tarixində saat 10:00-da 8-9-cu siniflər, 13:00-da 10-cu siniflər və 16:00-da 11-ci siniflər üçün keçiriləcək. Hər bir yaş qrupu üçün olimpiadanın birinci turunun müddəti 2 saat təşkil edir. Şagirdlərə həll etmək üçün alqoritmik məsələlər təqdim olunacaq. Yarış mühitində C++ və Phyton proqramlaşdırma dillərində yazılan həllər avtomatik sistem tərəfindən qəbul ediləcək.\nYarış müddətində əlavə resurs və kənar vasitələrdən istifadə halları aşkarlanarsa və ya kodun hər hansı bir açıq mənbədən köçürülməsi hallarına rast gəlinərsə, həmin istifadəçi yarışdan kənarlaşdırılacaq.\nOlimpiada da iştirak edən hər bir şagirdə uğurlar arzulayırıq!


Azərbaycanın turizm istiqaməti kimi Bolqarıstanda tanıdılması davam etdirilir - AZƏRTAC – Azərbaycan Dövlət İnformasiya Agentliyi\nAZƏRTAC xəbər verir ki, sərgidə Azərbaycanın mədəniyyəti, adət-ənənələri, tarixi və turizm imkanları, eləcə də 2018-ci ilin yanvar ayında açılan Bakı ilə Sofiya arasında birbaşa hava əlaqəsi barədə ətraflı məlumat verilib. Ölkə stendində Azərbaycan xalçaları və sənətkarlıq nümunələri, eləcə də rəqs geyimləri nümayiş etdirilib, Azərbaycan Dövlət Turizm Agentliyi tərəfindən təqdim edilmiş ölkəmizin turizm potensialını əks etdirən broşürlər və suvenirlər tədbir iştirakçılarına paylanılıb. Sərgidə, həmçinin Azərbaycanın istehsalı olan nar şirəsinin dequstasiyası keçirilib, ziyarətçilərə Azərbaycan milli şirniyyatları olan şəkərbura və paxlava paylanılıb.\nSözügedən sərginin açılışında iştirak edən Bolqarıstanın turizm naziri Nikolina Angelkova, Veliko Tırnovo şəhərinin meri Daniel Panov və digər rəsmi qonaqlar Azərbaycan stendini ziyarət edib, ölkəmizin mədəniyyəti və turizm imkanları barədə məlumatlandırılıb.\nQeyd edək ki, 16-cı “Mədəni Turizm” sərgisi Bolqarıstanın Turizm və Mədəniyyət nazirliklərinin dəstəyi və Veliko Tırnovo şəhərinin Bələdiyyəsi, Bolqarıstanın Tur Operatorları və Səyahət Agentliklərinin Assosiasiyası (ABTTA), Bolqar Otel və Restoranlar Assosiasiyası və “Tsarevgrad Tarnov” Bələdiyyə Turizm Agentliyinin birgə təşkilatçılığı ilə keçirilib. Sərgidə Bolqarıstan, Azərbaycan, Vyetnam, Fələstin Dövləti, Cənubi Afrika, İndoneziya, Çin və Serbiya daxil olmaqla tanınmış və ekzotik turizm məkanlarını nümayiş etdirən 30-a yaxın bolqar və xarici şirkət və qurumlar iştirak ediblər. Bu tip sərginin Veliko Tırnovo şəhərində keçirilməsi də təsadüfi deyil. Belə ki, aprelin 12-də bu şəhər Bolqarıstanın tarixi və mənəvi paytaxtı elan edilib.\nAZERTAG.AZ :Azərbaycanın turizm istiqaməti kimi Bolqarıstanda tanıdılması davam etdirilir


“Rəvan” bosniyalı futbolçunu baxışa çağırdı - FOTO\n28 Avqust 11:22\nFUTBOL xəbərləri 28 Avqust 11:22\n“Rəvan” Topaz Premyer Liqasında yaranmış fasilədən maksimum istifadə etmək niyyətindədi. Apasport.az saytının məlumatına görə, Zaqatalada təlim-məşq toplanışında olan paytaxt təmsilçisi transfer çalışmalarını da davam etdirir.\nPaytaxt klubu baxışa bosniyalı futbolçu dəvət edib. “Rəvan”ın maraq dairəsində olan Semir Hadzibuliç bu gün Bakıya gələcək. 29 yaşlı yarımmüdafiəçi sabah Zaqatalaya yollanaraq, komandanın düşərgəsinə qoşulacaq.\nO, toplanış çərçivəsində baş məşqçi Emin Quliyevin inamını qazanmalıdı. Bunu bacaracağı təqdirdə, Hadzibuliçlə müqavilə imzalanacaq.\nSerbiyada doğulan təcrübəli futbolçu karyerası ərzində tez-tez komandasını dəyişib. “Novı Pazar”ın yetirməsi olan Hadzibuliç sonralar “BASK Beoqrad”, “Napredak Krusevaç” (hər ikisi Serbiya), “Şkendiya” (Makedoniya), “Apolonia”, “Qramozi” (hər ikisi Albaniya), “Dinamo” (Tbilisi, Gürcüstan), “Doxa Katakopia” (Kipr), “Çelik Nikşiç” (Monteneqro) və “Al Tadamon” (Küveyt) klublarında çıxış edib. Onun sonuncu iş yeri isə Bosniya təmsilçisi “Mladost” olub.


Yazarlar Elza Seyidcahan haqda: "Elza postmodernistdir"\nSon vaxtlar həm də şairliyə başlayan müğənni Elza Seyidcahanın şeirin adına xələl gətirən “şeirlər”i həm sosial şəbəkələrdə, həm efir məkanında, həm də ictimai yerlərdə müzakirə olunur. Sırf piar məqsədilə qurulan və çağdaş medianın tələblərinə uyğun gəldiyindən sürətlə tirajlanıb ictimailəşdirilən bu “şeir”lərin gündəmi zəbt etməsi çox ağrılı haldır. Ən pis hal isə medianın, əsasən də ciddi elektron xəbər portallarının Elza Seyidcahan “yaradıcılığ”ına xüsusi yer ayırmasıdır. Təbii ki, jurnalistikanın çox yayılan ənənələrindən biri ictimaiyyətin marağında olan, ictimai fiqur statusu daşıyan şəxsin fəaliyyət və davranışlarının izlənməsidir. Amma zəngin poeziya ənənələri olan bir dövlətin gəncinə, yaşlısına, şagirdinə sırf ictimai maraq xatirinə bu yazılanları şeir kimi təqdim etmək nə dərəcədə doğrudur?\nƏdəbiyyat adamları arasında keçirilən sorğuda iştirak edənlər həm bu suala cavab verib, həm də müğənni Elza Seyidcahanın şeirlərinə münasibət bildiriblər:\nTənqidçi, filologiya elmlər doktoru Cavanşir Yusifli bunu əslində sıradan bir hadisə sayır. Elza Seyidcahanın şeir yazmasını və bunun ictimailəşməsinin o qədər də mənfi təsiri olmayacağını düşünən ədəbiyyatşünas alim məsələni əsasən başqa problemin üzərində yönəldib:\n“Bu, sıradan bir hadisədir. Elza ekstravaqantdır, dərə-təpə yolları sevir, mənanı atıb sözləri saxlayır və bütün “izm”lər ona yaraşır: avanqard, post-modernist, daha nə... Zənnimcə, Elzanın, siz deyən kimi “şeirə, sözə qeyri-ciddi münasibəti” yaxın zamanlarda Azərbaycanda heç bir zəlzələ proqnozunu gerçəkləşdirməyəcək. Əxlaqsız yazı... nədir, sizcə? Köhnə-kürüş janrlardan mədhiyyə tutalğacı kimi istifadə etmək (qəzəl de ki, məşhuri-cahan ola, yarınmaq da, ucalmaq da asan ola...), köhlən atı minib köndələn çapmaq, difiramba təkərinə minib diyircəkli qələm üstündə diyirlənmək düzə yalan, yalana düz deyib, sonra yaxasına komsomol nişanı taxıb şəkil çəkdirmək və sair bu qəbildən olan hadisələr ki, izahı saatlarla ağlamağa möhtacdır”.\nYazıçı Azad Qaradərəli Elza Seyidcahanın şeir yazmasını, sadəcə olaraq ayıb hesab edir. Onun fikrincə, hərə öz bacardığı işin qulpundan yapışsa yaxşı olar:\n“Təəssüf ki, bu bizdə xəstəlik halını alıb. Deputat, prokuror, stilist, hamısı yazır. Özü də şeir! Yazsınlar, sözümüz yox. Vaxtilə hər kəsin bir şeir dəftəri olub və ora sevdiyi şairlərdən nümunələr köçürüb, hərdən özü də yazıb. Amma hər cızmaqaranı gözə soxmayıblar. Elza Seyidcahana gəldikdə, düzü, onun müğənniliyinə şəxsən mənim simpatiyam var. “Şeir” yazması isə özünü gözdən salmaqdır. Sadəcə, ayıbdır. Adam bildiyi işin qulpundan yapışar”.\nŞair, “Azad Yazarlar Oçağı”nun yaradıcılarından olan Rasim Qaraca Elza Seyidcahanla bağlı yazıları izləmədiyini deyir. O, problemin kökünü belə əsaslandırır:\n“Elza Seyidcahanla bağlı yazılanları çox da izləmirəm. Bəlkə başqa səbəblər də var. Adətən, şairləri və yazarları aşağılayan, məsxərə durumuna gətirən ədəbiyyatda uğur qazanmamış media başqanları olur. Çox vaxt uğursuz şairlərin sığınacaq yeri jurnalistika olduğuna görə burada özünə yer edənlərin ana hədəflərindən biri şeiri və şairləri aşağılamaqdır”.\nTərcüməçi Nadir Qocabəylinin fikrincə, əgər müğənni, yazdıqları ilə gündəmi zəbt edə bilirsə, ya yaxşı yazır, ya da cəmiyyət aşağı səviyyədədir:\n“Məncə, bir yazı-pozu adamının digərinin yaradıcılığına qiymət verməsi o qədər də etik olmazdı. Elza xanımın yazdıqlarına qiyməti oxucular, tamaşaçılar və cəmiyyət verməlidir. Əgər o, yazdıqları ilə gündəmi zəbt edə bilirsə, ya yaxşı yazır, ya da cəmiyyət aşağı səviyyədədir. Biz kiməsə yaz və ya yazma deyə bilmərik. Yazır yazsın da... Onun pis yazdığını sübut etməyin yeganə yolu, ondan daha yaxşı yazmaq və gündəmi onun əlindən almağı bacarmaqdır. Kiminsə özünü söz bilicisi adlandırması da təvazökarlıqdan uzaq bir şeydir. İndi çox adam yazır və özünü söz bilicisi hesab edir. Bu tarixən də olub, amma tarixdə yalnız həqiqi söz biliciləri qalıb. Məncə, Elza Seyidcahana görə çox narahat olmamalı, onun üzərinə çox getməməliyik. Bunun özü elə onun təbliğatına xidmət edir”.\nGənc yazar Mövlud Mövlud jurnalistikada başını bu tipli yazılarda qatmağın məcburiliyini bu cür izah edir:\n“Bizim jurnalistlərimiz Elzanın yaradıcılığından daha vacib mövzularda yaza biləcək gücdədir. Sadəcə, bizim Elza və onun kimilərdən başqa mövzularda yazmaq icazəmiz yoxdur. Ona görə də məcburuq başımızı belə şeylərlə qataq. İmkan verin, çörəyimizi qazanaq”.\nTənqidçi Əsəd Cahangir Elza Seyidcahana ciddi yanaşmağın özünü qeyri-ciddi hal hesab edir:\n“Elza musiqidə postmodernistdir. Ekstravaqant vizual effektlərə aşkar meyli, məsələn, qəzetdən don geyinməsi, heyvanlara konsert verməsi, bəstələdiyi mahnıların bəzən harmonik yox, kakofonik xarakter daşıması - bütün bunlar postmodern estetika və düşüncəni sərgiləmək cəhdləridir. Onun ən adi, məzmunsuz sözləri ard-arda düzüb şeir adıyla təqdim etməsi də bunun göstəricisidir. Elzanın şeirlərinin mənası onların mənasızlığındadır. Biz isə onlarda nəsə dərin bir məna axtarırıq. Bu onu göstərir ki, biz Elzaya onun öz estetikasından yanaşmırıq. Əslində, bizim sevgimiz Elzaya heç lazım da deyil. Ona lazım olan şok effekti doğurmaq, bizi qıcıqlandırmaqdır ki, buna da, gördüyümüz kimi, uğurla nail olur. Elzanın əsaslandığı bədii-estetik dünyagörüşü sənətdə demokratizmin son həddidir. Bu dünyagörüşə görə heç kəs heç kəsdən artıq deyil, yəni istedad deyilən bir şey yoxdur və kim istəsə, nəylə istəsə, məşğul ola bilər. Amerikan postmodernisti Uorxolun diliylə desək, hamı bir-birinə bərabərdir. Rus mədəniyyətində bu cür işləri daha çox rəssamlar görür, məsələn, Kulik. Onun müxtəlif biennallarda təqdim etdiyi işlər Elzanın işləri ilə müqayisədə qat-qat güclü şok effekti doğurur. Məsələn, rəssamın "Təbiiliyə qayıdış" adlı işində Tolstoyun heykəlinə qonan quşlar onun başına zıl tökürlər. Burda quş zılı təbiiliyi simvolizə edir və bununla da, rəssam dahi yazıçının ömrü boyu təbliğ etdiyi təbiilik ideyasının tragikomik tərəflərini göstərir. Yaxud "Quduz it" adlı işində rəssam özü çılpaq soyunaraq it kimi boğazından zəncirlənir və nəzərdə tutulan xətti keçən tamaşaçıları qapır. Buna görə o, xarici ölkələrdə bir neçə dəfə polisə düşüb.\nElza məsələsinin geniş rezonans doğurması göstərir ki, biz öz dövrümüzün başlıca mentallığını başa düşmürük. Bodriyar deyir ki, postmodern epoxada simulyakr, yəni hər şeyin əsli yox, surəti aparıcıdır. Baxın, bəyəm yediyimiz ərzaqlar kimyəvi, geydiyimiz paltarlar "kitayski" deyil? Bəyəm, seçki adı altında təyinatlar baş vermir? Bəyəm, canlı səs yox, fonoqramla oxumuruq? Bəs onda niyə Elzadan həqiqi poeziya gözləyirik? Amma Elzanın poeziya iddialarına neqativ münasibətin ikinci səbəbi də ola bilər. Postmodern era artıq başa çatır və bu üzdən hər hansı postmodern cəhd qəbul olunmur. İstənilən halda Elzaya ciddi yanaşmağı qeyri-ciddi sayıram”.


Allah-Təala bütün insanları sınaqdan keçirir (MƏQALƏ)\nMakron "Sarı gödəkçəlilər" qarşısında geri addım atdı\nAvropa "Brexit"-ə dəstək verməyə hazırdır\nPompeo: ABŞ üçün ən böyük təhdid Çindir\nİran və Azərbaycanın sərhəd komandanları Bakıda görüşüblər\nBəşşar Əsəd: Suriyanın qalan torpaqlarını da geri alacağıq\nQəzzənin mühasirəsinin ləğvi üzrə dəniz yürüşündə onlarla fələstinli xəsarət aldı\nAİ-nin Xİ nazirləri nüvə anlaşmasının önəminə təkid etdilər\nİran; 10-cu ən iri polad istehsalçısı\nCümə axşamı, 12 Oktyabr 2017 12:25\n"İnsanlardan eləsi də vardır ki, Allaha şəklə ibadət edər"\n“İnsanlardan eləsi də vardır ki, Allaha şəklə ibadət edər. Əgər ona bir xeyir toxunsa, (dini barəsində) arxayın olar (islamdan möhkəm yapışar). Yox, əgər ona bir bəla (müsibət) üz versə, çöhrəsi dəyişər (islamdan üz döndərib yenə küfrə qayıdar). Beləsi dünyanı da əldən verər, axirəti də. Açıq-aşkar ziyan budur, bu!”. Həcc surəsi, 11-ci ayə.\nQurani kərimdə çox önəmli mövzulardan biri də insanların imtahan olunmasıdır. Quranın bir çox ayələrində insanların, xüsusilə möminlərin hər gün, hər hadisədə sınaqdan keçirilməsindən xəbər verilir. Belə ki, bəzi ayələrdə ildə bir-iki dəfə insanların imtahan olunması göstərilsə də, digərlərində bu imtahanların həm də gündəlik olduğu bəyan edilir. “Tövbə” surəsinin 126-cı ayəsində belə buyurulur:\n“ Onlar ildə bir və ya iki dəfə imtahan olduqlarını görmürlərmi? Yenə də tövbə etmir, ibrət almırlar.”\nİmtahanın gündəlik olmasını göstərən ayələr Quranda çoxdur . Nümunə olaraq “Mülk” surəsinin 1-2 Ã¢â‚¬“ci ayələrini göstərmək olar.\nİnsanların Allah-təala tərəfindən sınaqdan keçirilməsi çox əhəmiyyətli mövzu olduğu üçün, bu haqda ayələr həddindən artıq çoxdur. Lakin ayələrin insanlara çatdırmaq istədiyi əsas məqam ondan ibarətdir ki, onlara verilən bütün naz-nemətlər imtahan xarakterlidir, insanların kim olduğunu üzə çıxarmaq üçündür. Odur ki, Allah təala “Fəcr” surəsinin 15-ci və 16-cı ayələrində insanlara verilən və ya alınan naz nemətlərin fəlsəfəsinin imtahan olduğunu açıqlayır:\n“İnsana gəlincə, Rəbbi onu sınayıb ehtiram göstərəndə və ona nemət verəndə: "Rəbbim mənə ehtiram göstərdi!" deyər. Amma onu sınamaq üçün ruzisini azaldanda: "Rəbbim məni alçaltdı!" deyər.”\nBu imtahanlar ümumi olduğundan bütün insalara şamil olur. Lakin Allah mömin bəndələri bu sınaqlardan əlavə başqa imtahanlarla da sınağa çəkir. Belə ki, Quranın “Ənkəbut” surəsinin 2-3-cü ayələində möminlərin doğru və yalançı iman sahibi olduğunu üzə çıxarmaqdan ötrü xüsusi sınaqlardan keçirilməsi qeyd olunur:\n“İnsanlar elə güman edirlər ki, təkcə: "İman gətirdik!" demələri ilə onlardan əl çəkiləcək və onlar imtahan edilməyəcəklər? Biz onlardan öncəkiləri də sınaqdan (fitnədən) keçirmişdik. Sözsüz ki, Allah doğru danışanları da, yalançıları da aşkara çıxardacaqdır.”\nAyədəki “fitnə” sözü insanlara çox tanış sözdür. Bəzi insanlar elə zənn edir ki, fitnə zamanı onun üzərinə heç bir vəzifə düşmür, və ya iman gətirdikdən sonra artıq o cənnət əhlidir. Lakin ayədə açıq aşkar göstərilir ki, insanın iman gətirdikdən sonra xüsusi imtahanlarla üzləşməsi qaçılmaz olur və fitnə zamanı məsuliyyətinin daha da artması danılmazdır. Odur ki, bu ayənin ardı və şərhi olaraq “Ali-İmran” surəsinin 179-cu ayəsində buyurulur: “Allah pisi yaxşıdan ayırmayınca möminləri sizin olduğunuz vəziyyətdə tərk edən deyildir. Allah sizə qeybi bildirən deyildir. Lakin, Allah Öz elçilərindən istədiyini seçər. Odur ki, Allaha və Onun elçilərinə iman gətirin! Əgər iman gətirib Allahdan qorxsanız, sizə böyük bir mükafat verilər”.\nQurani Ã¢â‚¬“kərimdə insanların imtahan məsələsi qeyd olunmaqla yanaşı, hansı vasitələrlə bu imtahanların həyata keçirilməsi də açıq bəyan olunmuşdur. “Bəqərə” surəsinin 155-ci ayəsində Allah təala buyurur:\n“Biz sizi bir az qorxu, bir az aclıq, bir az da mal-dövlət, insan və məhsul itkisi ilə sınayarıq. Səbir edənlərə müjdə ver”\nAyədən göründüyü kimi Allah-təala insanları qorxu, aclıq və s. vasitələrlə imtahan edir. Ayədə önəmli mətləblərdən biri “lənəblüvənnəkum” cümləsidir. Ayədə gələn “lə” və “nuni səqilə” təkidi göstərməkdədir. Yəni, Allah-təala bu vasitələrlə insanları mütləq və mütləq imtahan edəcəyini bildirmək istəyir. İkinci önəmli məqam isə qorxunun, bu imtahan vasitəsinin başqa vasitələrdən daha əvvəl gəlməsidir. Yəni imtahan vasitələri içində ən önəmli vasitə qorxudur ki, Allah-təala bütün möminləri onunla sınağa çəkir. Elə ona görə idi ki, mağarada qorxu imtahanından alnı açıq, üzü ağ çıxa bilməyən birinci xəlifə “Tövbə” surəsinin 40-cı ayəsində qınanılır. Baxmayaraq ki, sadaladığımız və bu barədə olan başqa ayələr insanlardan yox, Allahdan qorxmağın vacibliyini dəfələrlə bəyan etmişdir. Səhabələrə və müsəlmanlara bu ayələri şərh edən, əhvalatları əks etdirən başqa ayələr də nazil oldu ki, onlar bu hadisələrdən özləri üçün nəticə çıxarsınlar. Başqa peyğəmbərlərin , o cümlədən sonuncu peyğəmbərin ən böyük problermlərindən biri insanların həssas məqamda qorxu üzündən meydanı tərk edərək peyğəmbəri tək-tənha qoyub qaçmaları olmuşdur. Bu barədə nazil olan ayələr şərti olaraq 3 qismə bölünür:\n1.Bəzi müsəlmanlar müharibəyə getməkdən imtina edirdilər\nBu barədə olan ayələr çox olduğundan nümunə üçün son döyüşdə nazil olan “Tövbə” surəsinin 38, 39 və 40-cı ayələri diqqətinizə çatdırırıq:\nEy iman gətirənlər! Sizə nə olub ki, "Allah yolunda döyüşə çıxın!" deyildikdə yerinizdə qaxılıb qalırsınız? Olmaya, axirətdən daha çox dünya həyatından razısınız? Halbuki dünya həyatının keçici zövqü axirətlə müqayisədə çox dəyərsiz bir şeydir. Əgər döyüşə çıxmasanız, Allah sizi ağrılı-acılı bir əzaba düçar edər və sizi başqa bir qövmlə əvəz edər. Siz isə Ona heç bir zərər yetirə bilməzsiniz, çünki Allah hər şeyə qadirdir. Əgər siz Peyğəmbərə kömək etməsəniz, bilin ki, Allah ona artıq kömək göstərmişdir. O vaxt kafirlər onu iki nəfərdən ikincisi olaraq Məkkədən çıxartdılar. O iki nəfər mağarada olarkən onlardan biri öz yoldaşına (Əbu Bəkrə) dedi: "Qəm yemə, Allah bizimlədir!" Bundan sonra Allah ona arxayınlıq nazil etdi, sizin görmədiyiniz döyüşçülərlə ona yardım göstərdi və kafirlərin sözünü alçaltdı. Ancaq Allahın Sözü ucadır. Allah Qüdrətlidir, Müdrikdir.”\nQuran məntiqinə əsasən belə möminlər Allahpərəst yox, dünyapərəst olan qorxaqlardır.\n2.Müharibəyə gedib məsuliyyətli məqamda meydanı tərk edənlər\nBelə möminlər Allahın əmrinə itaət edib müharibəyə gəlsələr də, çox təəssüflər olsun ki, çətin və həlledici məqamda peyğəmbəri müharibə meydanında tək buraxaraq hətta bəzi hallarda imanlarını da əldən veriridilər. Buna “Ali-imran” surəsinin 152, 153, 154 və 155-ci ayələrini misal göstərmək olar:\nSiz Allahın izni ilə düşmənləri qırıb-çatdığınız zaman, Allah sizə verdiyi vədini yerinə yetirdi. Nəhayət O, sizə arzuladığınız şeyi göstərdikdən sonra ruhdan düşdünüz, Peyğəmbərin əmri barəsində bir-birinizlə mübahisə etdiniz və asi oldunuz. İçərinizdən kimisi dünyanı, kimisi də axirəti istəyirdi. Sonra Allah sizi sınamaq üçün üzünüzü onlardan döndərdi. O, artıq sizi bağışladı. Allah möminlərə qarşı lütfkardır. O zaman Peyğəmbər arxanızdan (düşmənə yaxın olan sıralardan) sizi çağırdığı halda siz heç kimə əhəmiyyət vermədən düşməndən qaçırdınız. Allah da sizi qəminizin üstünə qəm qoymaqla cəzalandırdı ki, əlinizdən çıxan şeylərə və başınıza gələn müsibətə görə kədərlənməyəsiniz. Allah nə etdiklərinizdən xəbərdardır. Sonra O, bu qəm-qüssənin ardınca sizə bir təskinlik -bir qisminizi bürüyən mürgü nazil etdi. O biri qisminiz isə öz canlarının hayına qaldı. Onlar: "Bu işdə bizim üçün bir xeyir varmı?"-deyə Allah barəsində haqsız olaraq, cahiliyyə dövründəkinə bənzər düşüncələrə qapıldılar. De: "Bütün işlər Allaha aiddir!" Onlar sənə bildirmədiklərini öz içərilərində gizlədir: "Əgər bu işdə bizim üçün bir xeyir olsaydı, elə buradaca öldürülməzdik"-deyirlər. De: "Əgər siz evlərinizdə olsaydınız belə, öldürülməsi qabaqcadan müəyyən edilmiş kimsələr yenə çıxıb öləcəkləri yerlərə gedərdilər. Allah sizin kökslərinizdə olanları sınamaq, qəlblərinizdə olanları təmizləmək üçün belə etdi. Allah kökslərdə olanları bilir". Uhudda iki qoşun qarşılaşdığı gün içərinizdən üz döndərənləri şeytan, qazandıqları bəzi günahlar üzündən səhv etməyə vadar etdi. Allah artıq onları bağışladı. Həqiqətən, Allah Bağışlayandır, Həlimdir.”\nSonuncu ayədə gördüyünüz kimi, belə möminlərin müharibədən qaçmasının səbəbi də izah olunur. Belə ki, onların azmasına səbəb şeytan olsa da, əsas səbəb müharibədən öncə günah sahibi olmaları idi.\nƏli(ə) “Nəhcül-bəlağə”nin 70-ci xütbəsində mübarizəni yarıda qoyub qaçan insanları hamiləliyin ağır günlərinə dözən, son günlərində isə uşağını salan qadınlara bənzədir. O qadınlar ki, ərləri ölüb, dulluq müddətləri də uzun çəkir. Xütbənin mətni belədir:\n“Böyük Allaha şükür və sitayişdən və həzrəti peyğəmbərə salamdan sonra, ey İraq camaatı! Siz hamiləliyi başa vurduqdan sonra uşağını salaraq ölü doğan, əri ölən və dulluq müddəti uzun çəkən,(öldükdən sonra oğlu və əri olmadığına görə) tamamilə yad adamların irsinə sahib çıxdığı hamilə qadın kimisiniz.”\n3.Üzü ağ çıxan möminlər.\nSona qədər imanını qoruyub şeytanla mübarizədə qalib çıxan möminlər də var idi . Hərçənd ki, belələri az idi. Buna misal olaraq “Əhzab” surəsinin 22, 23, 24 və 25-ci ayələrini göstərmək olar:\n“Möminlərin içərisində Allaha etdikləri əhdə sadiq qalan kişilər vardır. Onlardan kimisi əhdini yerinə yetirib şəhid olmuş, kimisi də şəhid olmasını gözləyir. Onlar əhdlərini əsla dəyişdirməyiblər. Bu ona görədir ki, Allah doğru danışanları doğruluqlarına görə mükafatlandırsın, münafiqlərə də ya istəsə əzab versin, ya da onların tövbələrini qəbul etsin. Həqiqətən, Allah Bağışlayandır, Rəhmlidir. Allah kafirləri qəzəbli olduqları halda geri qaytardı və onlar heç bir xeyrə nail olmadılar. Döyüşdə Allah möminlərə kifayət etdi. Allah Qüvvətlidir, Qüdrətlidir.”\nKeçmiş ümmətlərin və möminlərin başına gəlmiş əhvalatların Quranda buyrulmasına və peyğəmbərimizin də o ayələri şərh etməsinə baxmayaraq, bir çoxları çətin məqamlarda özləri üçün düzgün nəticə çıxara bilmirdilər. O hadisələrdən biri Talutla Calut arsında baş verən döyüşdür. Bu müharibədə də dindarların bir qismi döyüş ərəfəsində qaçır, digər qismi yarı yolda azır, başqa bir dəstəsi çayı keçəndən sonra Calutun qoşununun çoxluğundan qorxaraq döyüşdən imtina edir, sona qədər qalan yəqin sahibləri isə imtahandan üzü ağ çıxırlar. Halbuki, bütün bu dəstələr peyğəmbərlərindən Allah tərəfindən onlar üçün bir rəhbər seçilməsini istəmişdilər. Lakin gördüyünüz kimi, az bir qisimdən başqa çoxu əhd-peymanlarına sadiq qalmadılar. Bu hadisəni Allah-təala Qurani-kərimdə bütün müsəlmanlara, həmçinin biz möminlərə ibrət olaraq nazil etmişdir. Şübhəsiz ki, bu aəyələrdən nəticə çıxaranlar yəqin sahibləri olacaqlar. Ayələrin təfsilatı belədir:\n“Bəqərə”. 246-dan 252-ə qədər olan ayələr.\n“Musadan sonra İsrail oğullarından olan əyanların başına gələnləri bilmirsənmi? O zaman onlar öz peyğəmbərlərinə dedilər: "Bizə bir hökmdar təyin et ki, Allah yolunda vuruşaq!" O dedi: "Sizə vuruşma vacib edilsə, ola bilsin ki, vuruşmayasınız?" Onlar dedilər: "Madam ki, biz yurdumuzdan çıxarılmışıq və övladlarımızdan ayrılmışıq, onda nə üçün Allah yolunda vuruşmayaq?” Vuruşmaq onlara vacib edildikdə isə onlardan az bir qismi istisna olmaqla hamısı döyüşdən üz çevirdilər. Allah zalımları tanıyır. Peyğəmbərləri onlara dedi: "Allah Talutu sizə hökmdar təyin etdi!" Onlar dedilər: "O necə bizə hökmdar ola bilər ki, biz hökmdarlığa ondan daha çox layiqik və ona heç böyük var-dövlət də verilməmişdir". O dedi: "Allah sizin üzərinizə onu hökmdar seçdi, elm və bədəncə onun gücünü artırdı. Allah Öz mülkünü istədiyi kəsə verir. Allah hər şeyi Əhatəedəndir, Biləndir. Peyğəmbərləri onlara dedi: "Onun hökmdarlığının əlaməti sizə bir sandığın gəlməsidir. Onun içərisində Rəbbinizdən bir təskinlik, Musanın ailəsindən və Harunun ailəsindən qalan bəzi şeylər vardır. Onu mələklər gətirəcək. Əgər siz möminsinizsə, bu sizin üçün bir dəlildir. Talut qoşunla birlikdə döyüşə yola düşdükdə əsgərlərinə dedi: "Allah sizi bir çayla imtahan edəcək. Kim ondan içsə, məndən deyildir. Bir ovuc götürən istisna olmaqla, kim ondan dadmasa, o, məndəndir". Onların az bir qismi istisna olmaqla hamısı ondan su içdilər. Talut onunla olan möminlərlə birlikdə çayı keçdikdən sonra bəziləri dedilər: “Bu gün bizim Caluta və onun qoşununa gücümüz çatmayacaq”. Allahla qarşılaşacaqlarını yəqin bilənlər isə dedilər: "Neçə-neçə az saylı dəstələr Allahın izni ilə çox saylı dəstələrə qalib gəlmişdir!" Allah səbir edənlərlədir. Onlar Calutun və onun qoşununun qarşısına çıxdıqda dedilər: "Ey Rəbbimiz! Bizə səbir ver, qədəmlərimizi möhkəmlət və kafir qövmə qələbə çalmaqda bizə yardım et! Möminlər Allahın izni ilə onları darmadağın etdilər. Davud Calutu öldürdü. Allah ona hökmranlıq və hikmət verdi, ona istədiyini öyrətdi. Əgər Allah insanların bəzilərini digərləri ilə dəf etməsəydi, yer üzü fəsada uğrayardı. Lakin Allah aləmlərə qarşı lütfkardır. Bunlar Allahın ayələridir. Biz onları sənə haqq olaraq oxuyuruq. Şübhəsiz ki, sən göndərilən elçilərdənsən.”\nBu ayələr peyğəmbərin ətrafında olan möminlərə ibrət və bildiriş olduğu kimi, bu gün də eynilə bizə dərs və bildirişdir.\n249-cu ayədən aşağıdakı nəticələri çıxarmaq olar:\nI Onların bir qismi sudan içərək imtahandan çıxa bilmədilər.\nII Su imtahanından çıxa bilənlər Calutla üz-üzə gəlmək, döyüşmək imtahanından alnıaçıq çıxa bilmədilər.\nIII Quranın təbiri ilə desək, Allahın görüşünə yəqini olan kimsələr sona qədər mübarizəyə davam edərək, sınaqdan üzüağ çıxdılar.\nÖnəmli məqam bundan ibarətdir ki, 249-cu ayədə sona qədər döyüşən, bir an belə sarsılmayan möminlərə “yəqin sahibləri” adı verilmişdir. Baxmayaraq ki, bu insanlarla birgə olan başqa möminlər də çayı keçərkən imtahandan alnıaçıq çıxmışdılar, amma son anda zəiflik göstərərək qeybi imdadlara yox, zahiri gücə inandıqlarına görə bu məqama yüksələ bilmir, çəkdikləri əzab-əziyyətin mükafatını da əldən verirlər. Beləliklə də zahiri güc-qüdrətə, hesablamalara yox, ilahi hikmətə və onun qeybi yardımlarına inanan möminlər Allah nəzərində həqiqi möminlər və imtahandan üzüağ çıxan bəndələrdir.\nQuran və hədis elmləri üzrə mütəxəssis alim\nHacı Zülfüqar Mikayılzadə/ İslamazeri.az arxiv\nBu kateqoriyada daha ətraflı: « Küfrün kökləri (Həsəd, hərislik, təkəbbür) İslamda vəhdət və birliyin rəmzi »\n"Sarı gödəkçəlilər" cərəyanı Monte Neqroya da sirayət etdi


Palitra qəzetiAzərbaycan-İran Dövlət Komissiyasının növbəti iclası keçirilib\nTarix: 15.03.2019 | Saat: 17:04:00 | E-mail | Çapa göndər\nİclasda İqtisadiyyat naziri, Dövlət Komissiyasının həmsədri Şahin Mustafayev vurğulayıb ki, Azərbaycan və İran prezidentlərinin siyasi iradəsi və dostluq münasibətləri ölkələrimiz arasında iqtisadi əməkdaşlığın inkişafı üçün möhkəm zəmin yaradır. İkitərəfli əlaqələrdə xalqlarımızın ortaq dinə, tarixə və adət-ənənələrə malik olması da əhəmiyyətli rol oynayır. Son 5 ildə Azərbaycan-İran əlaqələri xüsusilə inkişaf edib və yeni mərhələyə qədəm qoyub. Ölkələrimiz arasında əməkdaşlığın möhkəm müqavilə-hüquq bazası yaradılıb, müxtəlif sahələrdə 150-dən çox, son 5 ildə 50-yə yaxın sənəd imzalanıb. Dövlət Komissiyasının ötən iclasından keçən dövrdə görülmüş işlər barədə məlumat verən Şahin Mustafayev bildirib ki, Azərbaycanda qeydiyyatdan keçmiş İran şirkətlərinin sayı 1000-i ötüb, İranın Azərbaycana yatırdığı investisiyaların həcmi 3,4 mlrd. ABŞ dollarına çatıb. Azərbaycan iş adamları da İran iqtisadiyyatına investisiyalar yatırır. Azərbaycan və İran birgə layihələri çərçivəsində Neftçala Sənaye Məhəlləsində avtomobil istehsal edilir, Bakıda Azərbaycan-İran klinikası açılıb, Pirallahı Sənaye Parkında birgə əczaçılıq zavodu tikiləcək. Qarşılıqlı əməkdaşlığın əsas istiqamətlərindən olan ticarət sahəsində ciddi irəliləyişlərə nail olunub, 2018-ci ildə ticarət dövriyyəsi 74% artaraq 446 mln. dollar təşkil edib. Bununla belə, ticarət dövriyyəsinin artırılması və strukturunun şaxələndirilməsi üçün böyük potensial var. Şahin Mustafayev qeyd edib ki, hər iki ölkənin dövlət başçılarının siyasi iradəsi və verilən tapşırıqların icrası nəticəsində nəqliyyat-tranzit sahəsində mühüm işlər görülüb. 2016-cı ildə Azərbaycan və İran dəmir yollarının əlaqələndirilməsi haqqında Hökumətlərarası Sazişin və Şimal-Cənub Beynəlxalq Nəqliyyat Dəhlizinin reallaşdırılması sahəsində əməkdaşlıq haqqında Niyyət Protokolunun imzalanması həyata keçirilən tədbirlər üçün hüququ zəmin yaradıb. Tarixi əhəmiyyətə malik Şimal-Cənub Beynəlxalq Nəqliyyat Dəhlizinin inkişafı istiqamətində önəmli tədbirlər həyata keçirilib. Azərbaycan bu layihə üzrə öz ərazisində müvafiq infrastrukturun yaradılması işini uğurla tamamlayıb. Bununla yanaşı. Astarada iki ölkənin dəmir yollarının birləşdirilməsinə nail olunub, Astaraçay çayı üzərində dəmir yolu körpüsü istismara hazır vəziyyətə gətirilib, quru yük terminalının 1-ci fazası istifadəyə verilib. Mart ayının 6-da Qəzvin-Rəşt dəmir yolunun açılması yalnız Şimal-Cənub deyil, eyni zamanda Cənub-Qərb Nəqliyyat Dəhlizinin də inkişafı istiqamətində atılmış çox mühüm addımdır.\nDövlət Komissiyasının həmsədri Şahin Mustafayev qeyd edib ki, kənd təsərrüfatı, səhiyyə, təhsil, mədəniyyət, turizm sahələrində əlaqələrimiz davamlı olaraq inkişaf edir. Son illərdə Azərbaycana səfər edən İran vətəndaşlarının sayının artdığı müşahidə edilir. Belə ki, 2018-ci ildə 240 mindənn çox iranlı Azərbaycanda olub. ASAN viza vasitəsilə viza alan əcnəbilərin sayına görə İran vətəndaşları 1-ci sıradadır. Əməkdaşlığın genişləndirilməsi perspektivlərinə gəlincə, nazir Şahin Mustafayev diqqətə çatdırıb ki, sənaye, kənd təsərrüfatı, ticarət, kiçik və orta sahibkarlıq, gömrük, maliyyə və bank, İKT, ekologiya, melioarasiya, humanitar və s. sahələrdə əməkdaşlığın genişləndirilməsi üçün böyük imkanlar var və Dövlət Komissiyasının iclasında aparılacaq müzakirələr bu potensialın reallaşması istiqamətində əhəmiyyətli olacaqdır. İran İslam Respublikasının İqtisadi işlər və maliyyə naziri, Dövlət Komissiyasının həmsədri Fərhad Dejpəsənd ölkəsinin Azərbaycanla əlaqələrin genişlənməsinə xüsusi önəm verdiyini, son illərdə Azərbaycan-İran əlaqələrinin daha da inkişaf edərək yüksək səviyyəyə çatdığını qeyd edib. Fərhad Dejpəsənd hər iki ölkənin dövlət başçısının İran-Azərbaycan əlaqələrinin inkişafına və Dövlət Komissiyasının işinə dəstək göstərdiyini vurğulayıb. İranlı nazir qeyd edib ki, ölkələrimiz arasında ticarət dövriyyəsinin artması müsbət haldır. Bununla belə, qarşılıqlı ticarətin genişlənməsi üçün imkanlar genişdir. Bundan başqa, sənaye, səhiyyə, kənd təsərrüfatı, turizm, tranzit və yükdaşımlar sahələrində də əlaqələrin inkişafı üçün potensial böyükdür. Ölkələrimiz arasındakı yüksək siyasi münasibətlər iqtisadi əməkdaşlığın dərinləşdirilməsinə əlverişli şərait yaradır. Azərbaycan Respublikası ilə İran İslam Respublikası arasında iqtisadi, ticarət və humanitar sahələrdə əməkdaşlıq üzrə Dövlət Komissiyasının 13-cü iclasında iqtisadiyyatın müxtəlif sahələrində Azərbaycan-İran əməkdaşlığının inkişafına, birgə həyata keçirilən layihələrə, ticarət əlaqələrinin genişləndirilməsinə dair müzakirələr aparılıb. İclasın sonunda Azərbaycan Respublikası ilə İran İslam Respublikası arasında iqtisadi, ticarət və humanitar sahələrdə əməkdaşlıq üzrə Dövlət Komissiyasının 13-cü iclasının yekunlarına dair Protokol imzalanıb. Sənədi Komissiyanın həmsədrləri - Azərbaycan Respublikasının İqtisadiyyat naziri Şahin Mustafayev və İran İslam Respublikasının İqtisadi işlər və maliyyə naziri Fərhad Dejpəsənd imzalayıb. İclas çərçivəsində müzakirə olunmuş məsələlərin və Komissiyanın gələcək fəaliyyət istiqamətlərinin əksini tapdığı sənəddə ticarət, kiçik və orta sahibkarlıq, sənaye, nəqliyyat, gömrük, kənd təsərrüfatı, energetika, su və ətraf mühit, qida təhlükəsizliyi, investisiya, İKT, turizm, humanitar və s. sahələrdə əməkdaşlığın genişləndirilməsi nəzərdə tutulur. Dövlət Komissiyasının iclası çərçivəsində İranın “Etihad” şirkəti ilə Azərbaycanın “Azərmaş” ASC arasında Neftçala Sənaye Məhəlləsində avtomobil ehtiyat hissələrinin istehsalına, həmçinin “Qartal” şirkəti və “Azərmaş” ASC arasında Hacıqabul Sənaye Məhəlləsində avtobus istehsalına dair Anlaşma Memorandumları imzalanıb.


Şükür və təşəkkür etməyin həqiqət və mahiyyəti\nHər bir nemətin şükürü həmin nemətə uyğun olmalıdır. Məsələn: Başçı olmağın şükürü ədalətdir, varlı olmağın şükürü öz var-dövlətindən ehtiyaclı insanlara verməkdir, sağlamlığın şükürü cəmiyyət üçün çalışmaqdır, alimliyin şükürü həmin elmi insanlara öyrədməkdir və.s.\nYəni insan əlində olan hər hansı bir nemətin şükrünü etmək istəyərsə həmin nemətə uyğun şükür etməlidir.\nTövbə mövzusu da buna bənzərdir. Etdiyi günüha görə tövbə etmək istəyən insan həmin günaha uyğun tövbə etsməlidir.\nİmam Cəfər Sadiq əleyhissalamdan Nur surəsinin 4 və 5-ci ayələrinin\n“İsmətli qadınla zina isnad edib, sonra (dediklərini təsdiqləyəcək) dörd şahid gətirə bilməyən şəxslərə səksən çubuq vurun və onların şəhadətini heç vaxt qəbul etməyin. Onlar sözsüz ki, (Allahın itaətindən çıxmış) əsl fasiqlərdir. Bundan (namuslu qadınlara atdığı böhtandan) sonra tövbə edib özlərini islah edənlər istisna olmaqla. Çünki Allah (tövbə edənləri) bağışlayandır, rəhmlidir! “\nizahı barədə soruşdular və dedilər ki, tanıdığımız bir nəfər vardır ki, bir namuslu qadına belə bir böhtan atmışdır, lakin indi etdiyi işdən çox peşmandır, tövbə etmək istəyir. O şəxs necə tövbə etsin?! Hansısa namazımı qılsın ya neçə dəfə istiffar zikri etsin...?!\n“ Onun tövbəsi budur ki, kimlərin arasında o namuslu qadının əleyhinə böhtanı deyibsə, həmin adamların yanına gedib öz günahını etiraf etsin, o qadının günahsız olduğunu və bunun o qadına böhtan atmış olduğunu bildirsin.”\nEləcə də hər bir insanın şükürü həmin nemətə uyğun olmalıdır.\nİmam Musa Kazim əleyhissalamın tərəfdarlarından biri Harun ər-Rəşidin təyin etdiyi valilərdən olur. Bir gün İmam Musa Kazim əleyhissalamın yanına gəlib tutduğu vəzifədən uzaqlaşmaq və istefa vermək istədiyini bildirdi. İmam isə ona buyurdu: -xeyr, çıxma. Təqiyyə ilə işləməyini davam etdir. Amma işinin zəkatını da ver.\nO şəxs soruşdu: ey Peyğəmbərin övladı! İşimin zəkatını necə verim?\nİmam buyurdu: -Möminlərə sənə aid olan nə kömək lazım olarsa onlara kömək et, əgər onların işinin düyünü səndə yox başqasında olarsa və sənin həmin adamdan iş xahiş etməyə nüfuzun çatarsa həmin adamdan çətinə düşmüş möminlərə lazım olan kömək etməsini istə. Bu sənin vəzifənin və işinin zəkatıdır.\n1- İmam Cəfər Sadiq əleyhissalam buyurur:\nعلي ، عن أبيه ، عن ابن أبي عمير ، عن أبي عبد الله صاحب السابري فيما اعلم\nأو غيره ، عن أبي عبد الله ( عليه السلام ) قال : فيما أوحى الله عز وجل إلى موسى ( عليه السلام ) يا موسى\nاشكرني حق شكري ، فقال ، يا رب ، وكيف أشكرك حق شكرك وليس من شكر أشكرك\nإلا وأنت أنعمت به علي ؟ قال : يا موسى الآن شكرتني حين علمت أن ذلك مني\n“Allah Taalanın həzrət Musa əleyhissalama etdiyi vəhlərin içində belə bir sözlər vardı: -Ey Musa! Mənə, layiq olduğum səviyyədə şükür et. Musa peyğəmbər dedi: -ey mənim Rəbbim, mən Sənin layiq olduğun qədərində şükür etməyə acizəm, çünki hər dəfə Sənə şükür etdikdə, mənim Sənə şükür etməyə müvəffəq olmağım Sənin mənə verdiyin ayrıca bir nemətdir ki, gərək onun da şükürünü edəm. Allah buyurdu: -Ey Musa, şükür etməyinin də Mənim nemətim olmasını dərk etməyin ilə Mənim layiq olduğum şükürü sən etmiş oldun.”\nəl-Kafi 2-ci cild 98-ci səhifə\n2. İmam Cəfər Sadiq əleyhissalam Qurani-kərimin İbrahim surəsinin 7-ci ayəsinin (Əgər (Mənə) şükür etsəniz, sizə (olan nemətimi) artıracağam. Yox, əgər nankorluq etsəniz, (unutmayın ki) Mənim əzabım, həqiqətən şiddətlidir! ) izahında buyurdu:\nكما قال الله في كتابه :\n" لئن شكرتم لأزيدنكم " ؟ فقال : نعم من حمد الله على نعمه وشكره وعلم أن\nذلك منه لامن غيره\n“Bəli, Kim Allaha həmd və şükür edərsə, həmçinin bu nemətin (başqasından yox) məhz Ondan (Allahdan) olduğunu bilərsə (bu ayə ona da aiddir).”\nBiharul ənvar 68-ci cild 53-cü səhifə\nعن أمير المؤمنين ( عليه السلام ) قال : شكر كل نعمة الورع عما حرم الله\n“Hər bir nemətin şükürü Allahın haram etdiyi şeylərdən (işlərdən) çəkinməkdir.”\nBiharul ənvar 68-ci cild 42-ci səhifə\nYəni, Allahın sənə verdiyi nemətlərin heç birini günah məqsədilə istifadə etməyəsən, həmin neməti sənin günaha düşməyinə vasitə etməyəsən, Allahın sənə verdiyi nemətin şükürünü etmək əvəzinə Allaha qarşı çıxmayasan, günahlardan və haramlardan uzaq olasan. Sənə nemət verənə qarşı günah etməyin sənin naşakürlüyünün əlamətidir.\n4- İmam Cəfər Sadiq əleyhissalam buyurdu:\nوعن أبي عبد الله ( عليه السلام ) قال : أحسنوا جوار النعم ، قيل : وما جوار النعم ؟\nقال : الشكر لمن أنعم بها وأداء حقوقها\n“Nemətin cəvarını gözəl və yaxşı edin.\nSoruşdular: -Nemətin cəvarı nədir?!\nİmam buyurdu: -Sənə nemət verənə şükür etmək və həmin nemətin haqqlarına riayət etmək.”\nBiharul ənvar 68-ci cild 54-cü səhifə\nNeməti lazım olan yerə istifadə etmək, onu zay etməmək, günah üçün işlətməmək və sair həmin nemətin haqqlarındandır.


Partiya qərar verdi, Hacıbala Abutalıbov məhkəməlik oldu - Azinforum.az İnformasiya Portalı\nAna səhifə / Sosial / Partiya qərar verdi, Hacıbala Abutalıbov məhkəməlik oldu\nPartiya qərar verdi, Hacıbala Abutalıbov məhkəməlik oldu\nMüsavat Partiyası Bakı Şəhər İcra Hakimiyyətini məhkəməyə verəcək. Bu barədə Modern.az-a Müsavat Partiyası başqanının müavini Elman Fəttah bildirib.\nOnun sözlərinə görə, bu qərar Müsavat Partiyası Divanının aprelin 20-də keçirilən iclasında verilib:\nMüsavat Partiyası aprelin 19-da Bakı şəhəri Yasamal rayonunun ərazisindəki metronun “20 Yanvar” stansiyasının yaxınlığındakı meydandan başlayaraq, Həsən bəy Zərdabi küçəsindən keçməklə Yasamal rayon İdman-Sağlamlıq Kompleksinin (keçmiş “Məhsul” stadionu) stadionuna qədər hərəkət etməklə yürüş keçirmək məqsədilə Bakı Şəhər İcra Hakimiyyətinə müraciət edib. Amma Bakı Şəhər İcra Hakimiyyəti 19 aprel tarixinə təyin edilmiş yürüşə razılıq verilməyib. Səbəb kimi həmin ərazidə təmir-tikinti işlərinin gedişi və nəqliyyatın hərəkətinin intensivliyi göstərilib.\nÖncəki Xaçmaz polisi: “Məktəbli qızın zorlanması iddiası sübuta yetmədi…”\nNövbəti Vasif Talıbov səfirlə görüşüb